Hashbrown Ala McD, Buat Sendiri Tambah Cheese, Lagi Best!

Jom buat sendiri Hashbrown ala McD tapi boleh tambah cheese di dalamnya. Anak-anak mesti suka nak makan untuk sarapan, minum petang atau dinner nanti!
Kalau dah bosan makan jemput-jemput, kali ni tukar sikit makanan ala kentang, bukan kentang goreng tetapi kentang yang diparut halus.
Baca juga: Tortilla Wraps Ala Chicken Foldover Mcd, Guna Roti Gardenia & Daging Burger Je
Makan kentang pun bagus tau, cepat kenyang dan boleh bertahan lama dari rasa lapar. So, marilah sama-sama belajar buat Hash Brown versi melayu.
Ikuti resipi dari perkongsian Cik Puan AJ Idris ini di laman Facebook. Memang nampak mengiurkan bila mozarella cair keluar ketika tengah panas!

RESIPI HASHBROWN ALA MCD

Bahan-bahan:

 2 biji kentang saiz sederhana besar – diparut, dicuci dan diperah sampai kering.
1 biji bawang merah dicincang halus.
¼ cawan tepung gandum.
1 biji telur
1 blok keju mozarella
Serbuk lada hitam
Garam secukupnya

Cara-cara membuat:
1. Campurkan kesemua bahan.
2. Kemudian, masukkan garam dan serbuk lada hitam secukup rasa serta gaul sampai sebati atau melekat.
Nota penting: kentang parut wajib betul-betul diperah hingga kering. Kalau tidak, dia akan berair dan tepung jangan banyak, nanti dia tidak jadi hashbrown.
3. Selepas itu, potong mozzarella kecil-kecil.
4. Kemudian, letakkan campuran bahan diatas telapak tangan dan letakkan mozzarella pada bahagian atas serta tutupkan dengan campuran bahan tadi.
5. Goreng selama 10 minit atau goreng sehingga warna keperangan. Sedia untuk dihidang!

Selamat mencuba!
Baca juga: Cara Buat Ayam Goreng Ala ‘Mekdi’, Guna 3 Tepung Ini Sebagai Bancuhan


[VIDEO] Hati-hati Pilih Belacan! Peniaga Ini Jumpa ‘Benda’ Lepas Rasa Sambalnya Ada Tekstur Pasir

Seorang peniaga meluahkan rasa marah apabila belacan yang sering digunakan dalam masakan mempunyai tekstur berpasir.
Tidak berpuas hati dengan kualiti sambal belacan yang dihasilkan, lelaki tersebut mencairkan satu paket belacan dan akhirnya menjumpai punca utama rasa pelik itu.
Video tersebut dimuat naik di akaun TikTok @nasibanimelayu sudah mendapat tontonan 1.3 juta dan 57,100 tanda suka.
Artikel berkaitan: ‘Loya Tekak,’ – Ingatkan Daging, Rupanya Kain Basuh Pinggan Dalam Steamboat
“Hari ini aku betul-betul marah, aku nak tunjuk belacan paling kotor dan tak boleh digunakan.
“Aku buat sambal belacan dah lama tapi akhir-akhir ini rasanya makin pelik, kenapa rasa berpasir walaupun kami basuh semua bahan.
“Lepas belacan sudah cair dan ditapis, munculah kulit kerang. Benda inilah yang penyebab rasa sambal itu berpasir,” katanya dalam video tersebut.
Selepas dibasuh dua tiga kali, makin jelas kelihatan kulit kerang yang sudah hancur dalam tapisan tersebut.

 @nasibanimelayu
AMARAN KERAS JANGAN BELI SEBARANG PRODUK ATAU BARANGAN DARI SYARIKAT JENAMA SAJIKU !! LIHAT VIDEO SAMPAI HABIS !!#fypシ #viraltiktok #viral #kl #AikenPrebioticCNY #CapCut #jalanjalancarimakan #tomyam #perak #makananviral #nasibanimelayu #fyp #siakap #taiping #sambal #belacan #sambalbelacan
 ♬ original sound – Nasi Bani Melayu – Nasi Bani Melayu

Video tersebut juga dikongsi oleh pemilik Facebook Mukhzanee Muhamad dan mendapat reaksi warganet yang tidak terkejut dengan isi belacan tersebut.
“Ehh baru tahu ke, aku kalau beli barang dan nampak made in Pulau Pinang, memang tak akan beli dan akan lihat dulu kawasan tempat buat.
“Kalau kawasan dekat Pulau Ketam, memang awal lagi tak akan beli,” komen Zakhwan Ikhwan di Facebook.
“Lagi satu kalau beli udang kering, kalau yang dah siap dibungkus dari Kuala Gula, mohon berhati-hati.
“Sebab sebelum ini pernah nampak udang dijemur di tepi jalan dan hanya lapik dengan menggunakan guni sahaja. Pernah Juga nampak anjing jilat serta duduk atas udang kering,” tambah Muhamad Fuad.
Buat Laporan Pihak Berkaitan
Dalam video lain, lelaki berkenaan turut memaklumkan sudah membuat laporan kepada pihak yang berkaitan supaya tindakan tegas diambil oleh pengilang belacan tersebut.

 @nasibanimelayu
Replying to @meen67dee
 ♬ original sound – Nasi Bani Melayu – Nasi Bani Melayu

Jika ada yang sudah membeli produk ini, diminta untuk membuat laporan kepada Kementerian Kesihatan Malaysia (KKM) melalui Sistem Pengurusan Aduan Bersepadu (Sispaa), Kementerian Perdagangan Dalam Negeri dan Hal Ehwal Pengguna (KPDNHEP) dan Jabatan Kemajuan Islam Malaysia (Jakim).

Kena hati-hati. Ini baru belacan, kita tak tahu ada bahan mentah untuk masakan lain yang tidak pasti kebersihannya. Bahaya dalam diam ni.


Cara Buat Hati Lembu Masak Lada Hitam, Menu Lauk Pengantin Orang Dulu-Dulu

Pernah cuba masak Hati Lembu Masak Lada Hitam? Kebiasaannya, kalau kenduri kahwin orang dulu-dulu, menu ini wajib ada dalam hidangan lauk pengantin. Memang sedap dan nostalgia bila teringat balik.
Walaupun penggemar hati lembu ini tidak ramai, namun bila dimasak, teksturnya agak unik dan sedap dimakan bersama nasi. Mesti makan berulang punya!
Baca juga: Resipi Daging Masak Hitam Kenduri Style, Rasa Memang Padu & Lazat
Nak pula dibuat lauk lada hitam, memang tak pandang dah lauk lain. Kalau ada nak buat persiapan lauk pengantin, boleh cuba guna resipi ini.
Bukan itu sahaja, hati lembu juga mempunyai khasiat untuk tubuh badan tau. Antaranya ia mengandungi kalori rendah, zat tembaga, riboflavin, dan vitamin A dan B12.
Resipi ini telah dikongsikan sendiri oleh Juma Natull menerusi laman Facebook dan telah meraih sebanyak lebih 700 tanda suka dari warganet. Jom kita lihat cara-caranya

RESIPI HATI LEMBU MASAK LADA HITAM

Bahan-bahan:

Hati lembu
Minyak masak
Air asam jawa
Garam dan gula secukup rasa
Bawang besar – dihiris besar
Cili merah besar – dihiris
Cili padi

Bahan kisar:

Lada hitam
Bawang merah
Bawang putih
Halia
Bawang besar
Kunyit hidup
Cili merah besar

Cara-cara memasak:
1. Mula-mula, hiris lebar hati lembu. Cuci dan kemudian gaul dengan 1 camca besar penuh tepung gandum, Gaul rata dan biar 10 minit, kemudian cuci kembali hingga bersih dan toskan.
2. Panaskan minyak dalam kuali, tumis bahan yang dikisar tadi.
3. Masukkan hati lembu dan biar hingga mendidih.
4. Lepas itu, masukkan air asam jawa, tambah garam secukup rasa dan secubit gula. Biarkan seketika hingga pecah minyak.
5. Masukkan cili padi. Berapa tangkai cili padi boleh letak ikut citarasa masing-masing.
6. Akhir sekali, masukkan bawang besar dan cili merah besar kacau bagi sebati. Rasa dan jika dah sebati boleh matikan api. Sedia untuk dihidang.

Kalau tak ada idea nak buat hidangan lauk pengantin apa, boleh cuba menu ini. Mesti mak ayah kita akan teringat kembali nostalgia kenduri kahwin macam dulu-dulu.
Walaupun hidangan simple, tetap boleh orang berselera nak makan. Silap hari bulan, pengantin pun makan bertambah. Hiks! Selamat mencuba!


Hidangan Puding Triffle Yang Simple dan Pasti Membuatkan Anda Terliur

Puding ni dikenali sebagai puding triffle kerana dia ada 3 lapisan yang menarik. Tiap lapisan tu tidak sama dan yang paling membuatkan ia menarik adalah warna yang dipamerkan dalam tiap lapis itu.
Anda boleh cuba resipi ini kerana ia merupakan resipi yang simple dan mudah untuk dilakukan di rumah. Resipi ini dapat menghasilkan 6 cawan puding secara keseluruhan.
Resipi Puding Triffle Yang Menarik
Lapisan kek:

1 tin buah-buahan campuran
1 lof kek gulung pandan

Asingkan air dan buah campuran. Kek gulung dipotong bulat setebal lebih kurang 1/2 inchi.
Masukkan dalam cawan. Nak susun dalam loyang pun boleh.
Tuangkan sedikit air buahan campuran tadi ke atas kek. Cukup sekadar melembabkan kek.

Lapisan puding:

300 ml susu segar (atau 200 ml susu cair + 100ml air)
2 sudu besar gula
2 sudu besar tepung kastard

Kacau semua bahan hingga sebati.
Kemudian baru masak atas dapur.
Masak hingga adunan meletup-letup, pekat dan berkilat.
Angkat dan lapiskan atas kek gulung tadi.
Kemudian taburkan buah-buahan campuran.

Lapisan agar-agar:

2 3/4 cawan air
1/2 cawan air buah campuran
1/4 cawan mini kordial ros
2 sudu besar gula
5 gram/ 1 sudu besar serbuk agar-agar

Masak semua hingga larut.
Tuang atas adunan lapisan puding tadi.
Biarkan sejuk seketika baru dimasukkan dalam peti ais.
Sedia dihidang selepas disejukkan.

Mudah saja untuk membuat puding triffle ini. Boleh cuba lagi-lagi untuk penggemar buah-buahan campuran.

Kredit : thesisters_cookingproject
Baca juga:
Cara Buat Aiskrim Cawan, Boleh Buat Untuk Jadi Side Income Atau Makan Sendiri
Cara Buat Kek Coklat Moist Leleh Tanpa Ovallete, Masih Lembut dan Gebu!


Korang yang berada di KL mesti tercari-cari kafe yang best untuk lepak chill dengan kawan-kawan korang kan? Tidak dinafikan di KL ni dah terlalu banyak sangat kafe aesthetic dan mesti anda dah bosan kan? Haa kali ini, kami nak share kepada anda sebuah hidden kafe di KL siap ada swimming pool tau. Menarik kan?
Rata-rata review daripada pelanggan di sini juga mengatakan yang makanan di sini memang sedap-sedap belaka. Harga pun takde lah mahal sangat. Sambil makan dan lepak chill sebelah swimming pool kan, memang layan. Nama kafe ini adalah Kleptokrat dan terletak di Jalan Tun H S Lee.
“Hidden Cafe” Di KL, Makan Dan Lepak Di Tepi Kolam Renang:
Sebuah akaun di Twitter @jomroundsydxtyo, ada berkongsi pengalamanya makan di kafe ini. Katanya memang rugilah kalau anda yang berada di KL tapi tak singgah kafe ini.
” Wajib try cafe ni kalau datang KL ”

Kredit – fb Siti Amimah
” Cantik kan hidden cafe ni? Korang boleh makan dan chill di tepi pool. Cafe ni ada vintage vibes dan menyediakan menu yang pelbagai dari Australian dishes sampai ke local dishes ”
Haa cantik kan kafe ni? Rasa macam bukan di Malaysia pulak, memang best la kalau lepak dan makan di sini. Nak bergambar pun boleh, mesti cantik!
Kredit – fb Siti Amimah
” Bergambar kat sini pun confirm cantik ”

Bukan setakat tempat je cantik tau, makanan di sini juga enak. Dan ada banyak pilihan makanan. Daripada makanan barat hingga ke makanan lokal.

” Tengok pun tahu sedap! ”
Menarik kan hidden kafe ni? Haa rugi tau kalau korang tak try pergi ke kafe ni. Dan untuk anda yang ada plan nak ke KL tu, jangan lupa singgah kafe Kleptokrat ni tau!
Alamat: Kafe Kleptokrat, 18, Jalan Tun H S Lee, City Centre, 50100 Kuala Lumpur, Wilayah Persekutuan Kuala Lumpur
Waktu Beroperasi: Setiap Hari (10AM – 10PM)
Sumber: @jomroundsydxtyo


Hilang 32KG, Wanita Kongsi 8 Idea Menu Diet Yang Berasaskan Roti

“Tak sedapnya menu diet, asyik makan sayur je..”
Itulah ungkapan sering kita luahkan apabila sedang diet. Hal ini kerana kita sudah ‘dimomokkan’ dengan kesemua makanan diet tidak sedap dan hanya perlu mengambil sayur-sayuran sebagai makanan harian.
Sebenarnya salah. Semua makanan boleh dimakan tetapi dalam kuantiti yang bersesuai dan kalori harian setiap individu. Jadi, tak salah pun nak makan makanan sedap seperti yang dilakukan oleh Nurul Ain Arbaai. Jom kita tengok 8 resepi berasaskan roti untuk anda cuba.
8 IDEA MENU DIET YANG BERASAKAN ROTI
Saya share kan antara idea menu beserta resepi yang boleh dibuat daripada roti.
Pelbagaikan menu sihat supaya tak bosan & diet happy-happy.
1. ROTI JOHN SIHAT

Bahan-bahan:

Ayam kisar – 1 cawan
Telur – 2 biji
Bawang merah – 1/2 biji sederhana
Bawang putih – 1 ulas
Cili – 2 biji
Serbuk cili – 1 sk
Serbuk kari – 1 sk
Garam bukit sedikit
Roti wholemeal
Cheese slice (beqa super slim)
Salad
Kubis
Timun
Sos cili (sedikit sahaja)
Mayonis (kewpie pink)

Cara-cara:
1. Masak ayam kisar dengan sedikit olive oil atau minyak biasa sehingga masak. Ketepikan.
2. Untuk filling, campurkan telur, bawang merah (dadu), bawang putih (dadu halus), cili, serbuk cili, serbuk kari, & garam bukit sedikit.
3. Tuang filling ke atas non stick pan seperti dalam video dan letakkan roti wholemeal. Ain celup dulu roti wholemeal dengan filling.
4. Terbalikkan dan tunggu sehingga keperangan.
5. Letak cheese, salad, kubis, timun. Boleh tukar dengan apa2 sayur kegemaran.
6. Letak sedikit sos cili & mayonis kewpie pink atau dressing kesukaaan. Siap!
2. PUDING ROTI COKLAT SIHAT

Bahan-bahan:

Roti wholemeal – 2 keping
Cocoa Peanut Butter @nutasty.my – 1 tbsp
Telur – 1 biji
Susu segar – 3/4 cup
Unsalted butter (melted) – 1 tbsp
Cinnamon powder – 1/2 tsp
Pure honey – 1 tbsp
Kismis secukupnya

Cara-cara:
1. Sapu cocoa peanut butter @nutasty.my antara roti dan potong roti saiz kecil.
2. Campur semua bahan (3-7).
3. Masukkan roti tadi ke dalam bancuhan 2. Biarkan dalam 20 minit sehingga roti kembang.
4. Masukkan kedalam bekas kecil (ramekin/aluminium, cupcake) dan tabur kismis sebagai topping.
5. Bakar menggunakan air fryer (suhu 180℃ selama 10 minit). Siap!
3. BANANA YOGURT TOAST

Bahan-bahan:

Roti wholemeal – 1 keping
Natural yogurt – 1 sb
Pure honey – 1 sb
Pisang – 1 biji (sederhana)

Cara-cara:
1. Sapukan natural yogurt ke atas roti.
2. Susun pisang yang sudah dipotong. Letak pure honey.
3. Bakar menggunakan air fryer pada suhu 180℃ selama 4 minit atau sehingga crunchy dan pisang caramelized. Siap!
4. CUSTARD TOAST

Bahan-bahan:

Natural yogurt – 3 tbsp
Telur – 1 biji
Pure honey – 2 tbsp
Kurma – 3 biji
Cashew (optional)
Roti Canadian Purple Wheat

Cara-cara:
1. Untuk custard. Mix natural yogurt, telur & pure honey.
2. Tekan bahagian tengah roti dan tuang custard.
3. Letak kurma paste yang sudah dibuang biji dan direndam dengan sedikit air.
4. Bakar menggunakan air fryer pada suhu 160℃ selama 7 minit.
5. Untuk campuran custard ni, boleh dapat untuk 3 keping roti. Selamat mencuba!
5. BREAD EGG TART

Bahan-bahan:

Roti wholemeal – 2 keping
Telur – 1 biji
Susu segar – 50ml
Pure honey – 1 tbsp
Esen vanilla – 1sk

Cara-cara:
1. Campur sebati bahan (2-5).
2. Masukkan roti wholemeal dalam bekas ramekin sebagai pastry.
3. Tuang bancuhan (1) ke dalam ramekin tadi.
4. Bakar menggunakan air fryer pada suhu 180℃ selama 15 minit. Siap!
6. CUCUR ROTI SIHAT

Bahan-bahan:

Roti purple canadian – 1 keping (potong kecil)
Roti seeded multigrain Massimo – 1 keping (potong kecil)
Telur – 2 biji
Taugeh – segenggam
Salad – 2 helai
Carrot – 1/4 cawan
Daun kucai – 4 helai
Bawang merah (dadu) – 1/2 biji kecil
Chili flakes – 1/2 sk
Mixed herbs – 1/2 sk
Garam pink – 1/2 sk

Cara-cara:
1. Campur semua bahan. Tekan-tekan sikit supaya roti kembang (mudah dibentuk).
2. Bentukkan bulat seperti cucur. Masak menggunakan air fryer pada suhu 180℃ selama 10 minit.
7. BREAD APPLE PIE

Bahan-bahan:

Apple merah – 1 biji
Cinnamon powder – 1 tbsp
Pure honey – 1 tbsp
Roti purple canadian – 2 keping

Cara-cara:
1. Untuk filling, buang kulit apple merah dan potong dadu.
2. Masukkan cinnamon powder & pure honey. Kacau sebati.
3. Masukkan filling ke dalam roti yang sudah dilenyekkan. Kelim roti menggunakan garpu. Boleh sapu sedikit telur kuning di atas roti.
4. Bakar menggunakan air fryer pada suhu 180℃ selama 5 minit atau sehingga crunchy. Siap!
8. EGG & CHEESE SANDWICH

Bahan-bahan:

Roti Massimo Barley – 2 keping
Lectuce
Carrot
Slice cheese Beqa Superslim – 1 slice
Telur – 2 biji
Fresh milk – -1/3 cup
Garam bukit sedikit
Chili flakes sedikit
Dressing : Sos cili & thousand island

Cara-cara:
1. Untuk scrambled egg, campur telur, fresh milk & sedikit garam bukit & chili flakes.
2. Masak menggunakan non stick pan tanpa minyak.
3. Susun roti dan bahan lain seperti dalam video atau ikut kreativiti masing-masing.
Kredit: Nurul Ain Arbaai


Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup

Susah nak hilangkan bau hamis daging setiap kali nak buat juadah? Bukan itu sahaja, masakan pula akan sedikit berbau kurang enak jika tidak dibersihkan dengan betul. Lebih-lebih lagi jika membeli daging lembu segar.
Setiap kali ada aktiviti kenduri atau perayaan, mesti akan memasak juadah seperti barbeque, rendang atau sup. Memang terputus selera kalau termakan daging yang masih berbau hamis.
Baca juga: Cara Betul Simpan Daging Korban, Tahan Lama & Kekal Segar
Sekarang tak perlu risau, MyResipi ingin kongsikan rahsia dan petua dari Encik Roslan Mamak Haji untuk hilangkan bau hamis daging dalam masakan.
Anda boleh mencubanya nanti.

CARA HILANGKAN BAU HAMIS DAGING SEGAR

Bahan-bahan:

Daging
3 sdb tepung gandum
2-3 helai daun nangka

Cara-caranya:
1. Bersihkan daging dan potong mengikut saiz yang sesuai untuk jenis masakan anda.
2. Masukkan ke dalam bekas dan tabur tepung gandum. Masukkan juga daun nangka yang telah direnyuk-renyuk sedikit. Gaul rata dan biarkan dalam 30 minit hingga 1 jam.
3. Bersihkan daging dan toskan hingga kering sebelum dimasukkan ke dalam juadah anda.
4. Hasilnya, daging tidak akan berbau malah lebih cepat empuk bila ingin memasak juadah yang diinginkan.

CARA HILANGKAN BAU HAMIS DAGING KAMBING

Bau hamis daging kambing pula biasanya dihasilkan oleh lemak dan juga myoglobin – sejenis cecair merah yang selalu dianggap darah.
Cara untuk hilangkannya:
1. Peram semalam dengan pes halia, bawang putih, yogurt dan rempah kari daging. Simpan dalam peti sejuk.
2. Cara yang lain, ambil beberapa helai pucuk daun jambu batu dan ramas dengan sedikit air. Kemudian toskan. Curahkan air yang ditos tadi diatas daging dan ramaskan. Biarkan sekejap dan bilas beberapa kali. Tumbukkan sedikit halia dengan bawang putih dan perapkan pada daging seketika. Kemudian cuci bersih dan masak seperti biasa.

Mudah saja kan? Hanya guna bahan-bahan yang ada di dapur sahaja. Ada juga orang guna air kelapa untuk rendaman daging dalam masa setengah jam sebelum dibilas dengan air.
Daging pun mudah masak dan lembut. Semoga perkongsian ini memberi manfaat kepada semua. Selamat mencuba!
Baca juga: Asam Pedas Daging Tetel ‘Gerenti’ Sedap, Sampai Menjilat Jari Dibuatnya!


Mat Salleh Jual Nasi Lemak RM3 Ini Kongsi Petua Masak Sambal Sedap

Ingat lagi tak dua tahun lepas viral Mat Salleh jual nasi lemak RM3 dan sold out selepas 2 jam jualan? Hah, kali ini beliau tak kedekut ilmu untuk kongsi petua cara nak masak sambal tu lagi sedap tau!
Macam yang kita tahu, nasi lemak merupakan hidangan yang sangat ikonik dari Malaysia.
Turut menjadi kegilaan pelancong yang datang ke Malaysia termasuk jejaka dari US ini sehingga sanggup belajar buat nasi lemak dan menjual di sini.
Kongsi Tips Masak Sambal Supaya Lebih Sedap Lepas Laku Keras Jual Kat Sekolah

Dikenali sebagai Michael White, beliau telah mendirikan rumah tangga bersama seorang wanita Malaysia, dia telah berhijrah ke sini sambil membuka sebuah restoran.
White mula mendapat idea untuk menjual Nasi Lemak ketika restorannya sedang diubah suai. Memakan waktu beberapa bulan dan ingin mengisi waktu yang lapang, dia telah tergerak untuk menjual hidangan popular itu dengan membuka sebuah gerai kecil di hadapan pintu masuk TTDI Park, Kuala Lumpur.
Baca juga: Sambal Sotong Kembang, Makan Dengan Nasi, Nasi Lemak, Lempeng Sodap Beb!
Ini Teknik Masak Sambal Sedap
White tidak keberatan untuk kongsi rahsia menyediakan sambal nasi lemak yang cukup enak. Menurutnya, selain ramuan yang digunakan, teknik juga memainkan peranan yang penting.

1

Menggunakan air panas untuk merendam cili kering, White kemudian menasihatkan untuk simpankan air tersebut untuk diguna kemudian.
Selalunya orang ramai akan membuang air itu tapi ia boleh digunakan bagi menyedapkan lagi sambal.
Selepas itu, dia juga turut kongsikan bahawa dia turut menambahkan dua rempah ekstra tapi hal itu dirahsiakan.
Nasi Lemak ini sungguh unik dan sedap. Tak sangka Mat Salleh pun dapat menjualnya sehingga laku keras sebegitu. Dua jam pun terus habis, agaknya memang sedap dan mempunyai rasa yang autentik.
Agak-agak apa lagi 2 bahan esktra yang dia kata rahsia tu? Jeng jeng jeng

Baca juga: Wanita Kongsi Rahsia Warna Sambal Nasi Lemak Gelap & Tak Cair, Boleh ‘Cubit’ Bila Makan


Ibu Ini Kongsi Resipi Dumpling Ayam Homemade, Berbaloi Buat Sendiri Sebab Boleh Dapat Banyak!

Pernah makan dumpling ayam homemade? Dumpling merupakan antara makanan tradisi masyarakat Cina yang sangat terkenal. Terdapat pelbagai jenis dumpling, antaranya adalah dumpling daging, dumpling ayam, dumpling kambing dan sebagainya. Dumpling ini juga berintikan dengan sayur-sayuran dan juga isi daging.
Kalau makan di kedai, harganya boleh tahan mahal juga untuk beberapa biji dumpling. Kalau nak makan puas-puas, anda boleh cuba buat sendiri di rumah dengan menggunakan resipi perkongsian oleh Puan Zurina Zulkefli di bawah. Sangat berbaloi buat sendiri sebab boleh dapat banyak! Jom cuba.
Baca juga: Cara Buat Kentang Goreng Homemade Untuk Anak, Lagi Sihat & Selamat Tanpa Bahan Pengawet
CARA BUAT DUMPLING AYAM HOMEMADE
Bahan-bahan yang perlu disediakan:

5 ketul isi ayam & seketul isi daging lembu (cincang lumat, boleh guna mesin pengisar)
Lobak merah (cincang halus, nak elak kulit dumpling terkoyak)
Bawang merah cincang
Daun bawang
Sebiji telur
Dua sudu besar tepung jagung
Serbuk lada sulah dan lada hitam (saya guna jenama Ajishio yang dah sedia ada rasa masin, kuantiti agak-agak mengikut citarasa)

Cara-cara penyediaannya:
1. Satukan kesemua bahan dalam mangkuk yang besar.

2. Gaul semua bahan sehingga sebati. Pastikan inti dunpling tidak berair ya sebab kita tak nak kulit dumpling nanti basah dan bocor.

3. Sebelum gunakan kulit dumpling segera. Saya sarankan tabur tepung gandum di atas atas. Tujuannya untuk meletakkan kulit dumpling dan dumpling yang telah siap.

4. Ini dia kulit dumpling segera yang dapatkan di pasaraya terdekat.

5. Keluarkan kepingan kulit dumpling satu persatu dan letak di atas taburan tepung tadi. Ambil setiap satu dan isikan inti dengan lembut. Tak boleh kasar sebab kulit dumpling segera ni mudah terkoyak.

6. Tutup inti dan lipat satu persatu. Tekniknya, picit di bahagian tengah kemudian tolak lipatan pertama ke arah tengah. (Boleh tengok tutorial di Youtube untuk lebih jelas)

7. Bila dah siap lipat, terus letak di atas dulang ya kemudian simpan dalam peti sejuk. Tak boleh biar lama-lama macam ni, nanti dumpling lembik.

7. Macam ni ha, terus simpan dalam peti sejuk. Nak berbuka nanti, kukuskan je.

Cara saya masak dumpling:
1. Panaskan sesudu besar minyak masak. Kemudian gorengkan dumpling, tak perlu golek-golekkan ya. Biar je dia tegak macam tu. Kemudian masukkan air dan tutup kuali. Kita biarkan dumpling masak dengan proses pengewapan. Tunggu sampai air dah kering, kita isi lagi air dan tutup periuk. Kiranya dua kali proses pengewapan.

2. Biarkan sehingga air kering dan siap untuk dimakan.

3. Rangup pada bahagian bawah.

4. Berjus pada bahagian dalam inti. Kebiasaan saya makan dumpling ni dengan kicap cair.

Selamat mencuba ya!
Kredit: Zurina Zulkefli


Ibu Ini Kongsi Resipi Nasi Butter Ala KFC, Buat Sendiri Puas Hati Anak-Anak Makan

Pasti ramai yang dah pernah makan nasi butter di KFC kan? Bukan sahaja digemari oleh golongan dewasa, anak-anak pun suka sebab rasa dan aroma dia memang memikat selera!
Kalau nak beli dalam kuantiti yang banyak, harganya boleh tahan mahal juga. Jadi apa kata jom cuba buat sendiri di rumah. Simple je cara untuk membuatnya.
Sekali sekala cuba tak salah kan? Kadang-kadang bosan juga asyik makan nasi putih biasa. Jom lihat resipi nasi mentega ala KFC perkongsian oleh Sharmynn Hazwan di bawah, selamat mencuba!
Resipi Nasi Butter Ala KFC
Bahan-bahan:

Bawang merah
Halia
Planta/margerine pelangi
Kiub pati ayam
Sedikit garam
Sedikit minyak bijan

Cara-cara:

Tumis bawang merah dan halia dengan planta/margerine pelangi.
Masukkan bahan tumisan ke dalam beras yang sudah dibasuh bersih.
Masukkan kiub pati ayam dan sedikit garam.
Renjis sedikit minyak bijan. (bahan penting)
Sukat air macam biasa untuk masak nasi.

Nota: Memang tak letak daun pandan atau geng sekawan, tapi rasa dia tetap mantap!

Kredit: Sharmynn Hazman


Ibu Kongsi Cara Buat Kek Batik Versi Lembut & Chewy, Anak-Anak Pasti Suka!

Siapa yang gagal setiap kali buat kek batik? Kek batik jadi keras dan sukar untuk digigit. Niatnya nak buat untuk anak, tapi terpaksa dibuang. Ibu-ibu jangan risau, boleh cuba resipi kek batik versi lembut dan kenyal hasil perkongsian oleh Mawar Wilsa ini.
Anak-anak dijamin akak suka sebab lembut bila digigit! Pasti laku keras kalau buat. Bahan-bahan dan cara membuatnya juga tidak susah mana. Kalau dah pandai buat, boleh buat untuk niaga pula.
CARA BUAT KEK BATIK VERSI LEMBUT & CHEWY
Bahan-bahan:

700 gm biskut marie
250 gm buttercup
1 tin susu pekat (500 gm)
½ cawan serbuk koko + 1 tin susu air panas untuk melarutkan serbuk koko
2 cawan vico @ milo
3 biji telur (dipukul sedikit)
Sedikit esen vanilla

Cara-cara membuatnya:

Masukkan buter, susu, vico/milo dan serbuk koko yang telah dilarutkan ke dalam kuali. Kacau sehingga semua bahan sebati.
Kemudian masukkan telur dan kacau laju-laju untuk elakkan adunan berketul.
Titikkan esen vanilla, kacau sehingga adunan hampir pekat.
Masukkan biskut marie dan gaulkan adunan dengan api perlahan sehingga semua biskut marie bersalut dengan adunan coklat. Kacau perlahan supaya biskut tak pecah.
Bila semuanya dah bersalut coklat, masukkan ke dalam loyang yang telah dialas plastik. (guna loyang persegi saiz 9 inci)
Tekan dan padatkan. Biarkan sejuk dahulu baru letakkan dalam peti sejuk semalaman sebelum dipotong menggunakan pisau yang tajam.

Kek batik versi lembut dan chewy ni memang sangat sesuai untuk anak-anak. Ibu-ibu bolehlah cuba buat nanti ya! Selamat mencuba.
Kredit: Mawar Wilsa
Baca juga: Resipi Kek Batik Horlick Cheese, Rasa Memang Sedap & Tak Muak


Ibu Kongsi Resipi Nasi Lemak Asli Pandan, Rasa Berlemak & Bau Wangi Tambat Selera Sekeluarga

Mungkin sudah ramai yang tahu cara nak masak nasi lemak kan, tapi pernahkan anda cuba nasi lemak asli pandan?
Jom cuba resipi hasil perkongsian oleh Aisyah Humaira. Salah satu bahan yang digunakan air daun pandan yang dikisar dan ditapis.
Kata beliau, anak-anak ‘ratah’ nasi saja dah separuh pinggan. Rasa lemak, masin wangi nasi pasti dapat menambat hati keluarga.
CARA BUAT NASI LEMAK ASLI PANDAN

Bahan-bahan:

3 cawan teh beras Beras Wangi Malaysia Aroma SAJI
2 biji bawang merah dihiris
2 sudu besar minyak kelapa
1 kotak kecil santan SAJI
2 cubit garam
4 keping hirisan halia
15 helai daun pandan dikisar dan tapis ambil airnya sahaja

Cara-cara penyediaannya:
1. Basuh beras sebanyak 3 kali.
2. Kemudian masukkan santan, garam, bawang, halia, minyak dan air pandan lalu kacau sehingga sebati.

3. Sukatan air seperti masak nasi biasa.

4. Siap!

Bahan kisar sambal nasi lemak:

5 biji bawang besar**
5 biji bawang merah**
3 ulas bawang putih**
1 inci halia**
15 ekor ikan bilis dibasuh dahulu**
2 inci gula melaka
1 sudu belacan
5 sudu besar cili kisar atau ikut pedas disukai
1 keping asam gelugur
Garam dan gula secukup rasa

Cara-cara:
1. Kisar semua bahan bertanda (**) diatas.
2. Tumis bahan kisar tadi bersama cili kisar menggunakan api perlahan sehingga pecah minyak.
3. Masukkan semua bahan yang berbaki serta 1 gelas air. Reneh dengan api perlahan sehingga kuah memekat dan bewarna merah gelap.
4. Siap!

Kredit: Aisyah Humaira
Baca juga: Cara Buat Nasi Lemak Guna Beras Basmathi, Nasi Cantik Berderai & Tahan Lama


Ibu Terkesima Anak Mandi Telur, Netizen Cakap Dah Boleh Goreng Celup Tepung Budak Ni

Anak-anak ini memang kita tak dapat jangka apa yang mereka akan buat. Kalau tiba-tiba ‘senyap’, mesti ada sesuatu yang mereka sedang buat.
Kadang-kadang sesetengah ibu bapa lagi rela anak mereka berbuat ‘bising’ daripada diam tiba-tiba.
Seperti kejadian yang dikongsi oleh seorang ibu ini apabila dia menemukan anaknya yang sedang bermandi telur.
Lebih mengejutkan yang jatuh tu bukan sebiji dua, malah boleh dilihat lebih daripada sepapan telur yang jatuh. Namun terlihat riak wajah gembira kanak-kanak tersebut bermain dengan telur.
“Bertuah sungguh anak, sabar,” tulis wanita tersebut pada kapsyen video tersebut.

 @anisalwaniey
bertuah sungguh anak.. sabarrr 😌 #CapCut #fyp
 ♬ original sound – ælya – ælya

Rata-rata netizen turut terhibur dengan gelagat anak kecil itu. Ada yang turut berkongsi kisah terpecahkan telur ibu dan dimarahi tapi adik ini hanya tersenyum sahaja.

Difahamkan wanita tersebut mempunyai kedai menjual roti canai dan murtabak, tidak syak lagi telur tersebut adalah untuk jualan. Si ibu hanya mampu pasrah melihat telur untuk niaga di badan anak.
Sumber: TikTok anisalwaniey


Idea Breakfast Ringkas & Mudah Korang Boleh Cuba Di Rumah

 PENULIS
myResipi

 KATEGORI
Artikel

 POSTED ON
2019-10-24 04:21:31

Sarapan pagi merupakan hidangan paling penting bagi kita. Ia pastikan kita kekal bertenaga dan cerdas memulakan hari kita yang pastinya sibuk. So apa yang kita sempat masak pagi-pagi yang tak makan banyak masa? Sini ada sedikit cadangan.
1. Telur Kukus
Photo Credit: futuredish.com
Hidangan yang sesuai kalau nak breakfast yang sihat. Dengan kandungan telur, daun bawang, bawang dan udang khas untuk korang. Gaul je semua bahan dan kukus. Senang kan?
2. Pancake
Photo Credit: kingarthurflour.com
Hidangan yang ala Western sikit. Kalau korang suka pancake fluffy yang manis, idea breakfast ini sesuai. Lagi sedap kalau letak maple syrup.
3. Sosej Roll
Photo Credit: realfood.tesco.com
Ni kalau dekat kolej atau sekolah memang jadi pilihan orang sebab ia sangat senang dimakan dan mengenyangkan. Cuma sosej yang dibalut roti yang disalut dengan telur. Complete jugak kan? Begitulah sedap ia menjadi pilihan brekkie to go.
4. French Toast
Photo Credit: realsimple.com
Sekali lagi sweet breakfast! French toast ni sesuai dimakan denga maple syrup atau juga chocolate syrup. Lagi senang nak masak berbanding pancake sebenarnya. Cuma perlu roti dengan telur.
5. Salad Telur Hancur
Photo Credit: happyfoodstube.com
Ini kombinasi lobak merah, tomato, bawang, cili merah dengan telur. Boleh ditaburi dengan sos mayonis. Sangat sedap dan mengenyangkan. Boleh juga dimakan dengan roti.


10 Idea Juadah Untuk Open House Raya, Tetamu Puji Melambung Punyalah!

Alamak! Dah masuk musim raya tapi tak ada idea nak buat menu apa untuk open house atau rumah terbuka nanti.
Biasalah bila dah masuk minggu kedua ini, memang dah bermulalah aktiviti untuk menjemput keluarga dan sahabat handai untuk datang beraya ke rumah.
Jadi, untuk artikel ini, korang dah tak perlu risau dah sebab MyResipi akan sarankan 10 idea menu untuk open house korang. Mesti tetamu yang hadir puji melambung sebab sedap sangat!
Artikel berkaitan: Koleksi 4 Resepi Pencuci Mulut Warna Warni Yang Sedap Sempena Raya Nanti!
Jom kita lihat di bawah.
1. Idea Open House – Kambing Golek

Menu ni memang menu yang paling disukai bila tetamu datang beraya ke rumah. Mesti beratur panjang punyalah!
Iyelah, nak dapatkan daging kambing bukan senang, lagi-lagi nak tumbangkan satu ekor kambing terus.
Jadi, ini lah peluang tetamu nak makan puas-puas. Tapi janganlah paksa diri kalau bajet tak mengizinkan banyak lagi menu lain yang korang boleh tengok.
2. Ayam Ungkep

Selain rendang, Ayam Ungkep ini juga merupakan juadah popular yang disajikan pada hari perayaan.
Bagi masyarakat Jawa, kebiasaanya menu wajib dihidangkan. Penyediaan ayam ungkep ini pun tidak susah dan bahan-bahannya juga mudah didapati.
3. Kelupis

Kelupis ini sangat popular bagi masyarakat Sarawak dan antara hidangan yang wajib ada masa hari Raya. Kebiasaannya dimakan bersama rendang, daging hitam dan macam-macam lagi.
Menggunakan beras pulut yang dibungkus dalam daun palas untuk membuat kelupis ini. Ia direbus dan boleh simpan sehingga tiga atau empat hari tanpa jejaskan rasa di dalamnya.
4. Idea Open House – Rendang Padang

Rendang Padang ternyata berbeza dengan rendang tempatan. Kuahnya tidak terlalu pekat, malah ada yang mencampurkannya dengan paru bagi menjadikan hidangan ini lebih enak untuk dinikmati bersama para tetamu.
5. Burasak

Burasak merupakan hidangan wajib bagi masyarakat Bugis yang berada di Johor dan Sabah. Biasanya ia dimakan bersama rendang dan juga kuah asam.
Ia dimasak menggunakan beras dan santan, ia kemudiannya dibungkus menggunakan daun pisang, diikat serta direbus sehingga empat jam lamanya.
6. Nasi Minyak

Antara hidangan popular untuk majlis perkahwinan, Nasi Minyak juga boleh disajikan untuk open house raya.
Sesuai dengan bajet B40, tak perlu nak berbelanja lebih tapi masih nampak mewah untuk disajikan kepada tetamu.
7. Nasi Hujan Panas

Ramai yang menganggap nasi hujan panas ini seperti nasi minyak, namun sebenarnya nasi ini lain dari segi warna dan rupa, tidaklah sama. Nasi hujan panas ini juga sedap dimakan bersama ayam merah, daging kurma dan lauk kenduri yang lain.
8. Nasi Bukhari Ayam

Antara Nasi Arab yang popular di Malaysia sebab ada aroma yang membangkitkan selera. Kalau pandang nasi arab ni, nampak hidangannya mewah.
Dalam banyak-banyak waktunya, memang sesuai kalau nasi arab ni dihidangkan masa hari raya atau untuk hidangan istimewa tetamu. Biasa kalau makan kat restoran arab boleh rasa masakan ni eksklusif. Lagi-lagi nasi arab Bukhari yang berasal dari Arab Saudi.
9. Sambal Goreng Pengantin

Menu ini agak sukar ditemui lagi. Namun, masih ada yang meneruskan legasi sambal goreng pengantin ini. Terdapat di sesetengah tempat yang masih menyediakannya. Sambal goreng pengantin ini biasanya disajikan semasa majlis – majlis perkahwinan serta keraian di sekitar Johor dan Singapura.
Bahan – bahan yang diperlukan untuk memasak sambal goreng pengantin ini agak banyak dan pelbagai. Malah tempoh memasak yang agak lama membuatkan ianya jarang disajikan lagi.
10. Idea Open House – Lemang Kelamai

Bagi masyarakat berketurunan Rawa, lemang ini merupakan salah satu hidangan semasa musim perayaan. Lemang ini biasanya dihidangkan bersama kelapa parut dan dimakan bersama.
Lemang kelamai berwarna coklat kehitaman seperti dodol ini hanya boleh ditemui di sekitar daerah Batang Padang, Perak sahaja.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup


Ini 5 Idea Menu Daging Wajib ‘Coba’ Hari Raya Aidiladha Nanti – Part 1

Mesti pening kan nak buat menu daging apa bila hari Raya Aidiladha nantikan?
Nak pula dah dekat 2 tahun tak menyambut bersama keluarga untuk perayaan kedua ini.
Bagi yang tidak tahu hendak masak menu apa, min berikan 5 idea sajian berasaskan daging yang pastinya menggamit selera tetatmu yang datang berkunjung ke rumah pada Raya Haji nanti.

IDEA MENU DAGING UNTUK RAYA AIDILADHA
Idea 1: Gulai Daging Utara

Bahan-bahan:
250gram daging – dihiris
Kentang – belah 4
1/2 batang kayu manis
2 kuntum bunga lawang
2 kuntumbunga cengkih
1/2 biji bawang besar – dimayang
2 ulas bawang putih – dicincang
1 inci halia – dimayang
2 tangkai daun kari
1 sudu besar pes asam jawa
3 cawan air
Garam secukup rasa
Cara-cara memasak:

Masukkan air sehingga 1/2 periuk dan letakkan periuk atas api sederhana besar.
Masukkan daging dan halia yang sudah diketuk, Rebus sehingga empuk.
Kemudian, masukkan kentang dan biar masak sehingga empuk. Tutup api dan ketepikan.
Masukkan minyak dalam kuali panas dan panas dengan api sederhana. Apabila sudah panas, tumiskan kayu manis, bunga lawang, dan bunga cengkih sehingga wangi.
Masukkan bawang besar, bawang putih, halia yang sudah dimayang. Tumis sampai layu. Kemudian, masukkan daun kari dan biarkan selama 2 minit.
Masukkan bancuhan serbuk kari. Kacau sehingga kari masak.
Masukkan daging, kentang, dam 1/2 cawan rebusan daging ke dalam periuk. Masukkan 1/4 cawan air jika ingikan lebih banyak kuah.
Apabila kuah sudah mendidih, masukkan garam dan pes asam jawa secukup rasa. Siap untuk dihidang.

Idea 2: Nasi Daging Utara

Bahan-bahan:
2 cawan beras Basmathi, dicuci dan tus
2 1/2 cawan air rebusan daging atau air biasa
150g daging, dihiris nipis
1/2 cawan susu cair
1 1/2 sudu besar mentega
1 sudu besar serbuk sup
3 ulas bawang putih, dicincang halus
1/2 biji bawang besar, dicincang halus
2cm halia, dimayang halus
1 helai daun bay
1 helai dau pandan, disimpul
1 cawan stok ayam
1/2 batang kayu manis
2 kuntum bunga cengkih
1 kuntum bunga lawang
2 biji buah pelaga
Cara-cara memasak:

Panaskan periuk atas api sederhana besar. Apabila sudah panas, masukkan mentega.
 Tumis kayu manis, bunga cengkih, bunga lawang, pelaga, bawang besar, daun bay dan daun pandan sehingga wangi.
 Masukkan rempah sup dan tumis hingga pecah minyak.
 Masukkan daging dan kacau agar disalut sebati dengan rempah.
Masak hingga daging mengecut.
Masukkan air, susu cair dan stok ayam. Biar sehingga mendidih.
Masukkan beras dan kacau sebentar. Pastikan nasi dikacau sesekali agar tidak berkerak.
Apabila nasi sudah kering, kecilkan api dan masak nasi seperti biasa. Gemburkan nasi setelah masak. Anda boleh hiaskan nasi dengan daun pudina, kismis atau gajus.

Idea 3: Daging Masak Asam

Bahan-bahan:
300g daging, direbus empuk
1 biji cili merah, dihiris
1 biji cili merah, dihiris
1/2 sudu besar pes asam jawa
Bahan untuk ditumbuk:
1/2 inci halia
1/4 inci kunyit
3 ulas bawang putih
3 biji bawang merah
Cara-cara penyediaannya:

 Panaskan minyak di dalam kuali atas api sederhana. Apabila sudah panas, tumis bahan tumbuk sehingga wangi.
Masukkan daging yang telah siap direbus dan kacau rata.
Masukkan garam secukup rasa.
Masukkan 1/2 cawan air rebusan daging. Jika ada atau 1/2 cawan air, Biar merenah sehingga daging empuk.
Masukkan hirisan cili merah dan hijau.
Masukkan asam jawa dan kacau rata.

Idea 4: Asam Pedas Daging

Bahan-Bahan:
300g daging, dihiris nipis
1 batang serai, dititik
1/2 kuntum bunga kantan, dibelah dua
1 genggam daun kesom
1/2 sudu lada hitam
6 sudu besar cili kisar
1/2 sudu teh serbuk kunyit
1/2 sudu teh pes asam jawa
Garam dan gula secukup rasa
Air secukupnya
Bahan Kisar:
4 biji bawang merah
2 ulas bawang putih
1/2 inci halia
1/4 inci lengkuas
Baca juga: Cara Buat Asam Pedas Daging Daun Pudina
Cara-cara:

Panaskan minyak di dalam periuk atas api sederhana besar. Apabila minyak sudah panas, tumis serai dan bahan kisar halus hingga wangi.
 Masukkan serbuk kunyit dan kacau rata.
Masukkan cili kisar dan tumis sehingga garing dan pecah minyak.
Kecilkan api dan kacau rata.
Masukkan daging dan daun kesom. Kacau hingga daging mengecut.
Masukkan air secukupnya dan biar mendidih. Masak hingga daging empuk.
Masukkan pes asam jawa dan bunga kantan. Kacau dan biar mendidih.

Idea 5: Sup Daging Kelantan

Bahan-Bahan:
500g tulang dan daging
1 inci kulit kayu manis
2 kuntum bunga lawang
akar daun sup
garam
daun sup & daun bawang
bawang goreng
Bahan untuk ditumbuk:
4 ulas bawang merah
3 ulas bawang putih
1 inci halia
Cara-cara memasak:

Panaskan periuk atas api sederhana besar. Apabila periuk sudah panas, masukkan bahan tumbuk, kulit kayu manis, bunga lawang dan akar daun sup. Tumis sehingga menjadi wangi.
Kemudian, masukkan air sehingga 3/4 periuk dan masukkan daging.
Kecilkan api, dan biar daging dan tulang merebus sehingga empuk serta kuah memekat.
Apabila kuah sup sudah memekat, perasa dengan garam dan lada hitam secukup rasa.
Padamkan api dan tuang sup ke dalam mangkuk. Hias dengan daun sup, daun bawang dan bawang goreng.


Ini 5 Idea Menu Daging Wajib ‘Coba’ Hari Raya Aidiladha Nanti – Part 2

Part 1 semalam min ada bagi 5 idea untuk menu daging korban untuk Raya Haji nanti.
Jadi pada sambungan ini pula, min akan kongsikan lagi 5 idea menu daging untuk rujukan.
Baca juga: Ini 5 Idea Menu Daging Wajib ‘Coba’ Hari Raya Aidiladha Nanti – Part 1
Selamat mencuba dan selamat hari raya Aidiladha bersama keluarga!

IDEA MENU DAGING HARI RAYA HAJI – PART 2
Idea 1: Daging Masak Paprik

Bahan-bahan:
300g daging, dipotong menjadi ketulan
2 batang serai, dititik
5 helai daun limau purut
4 sudu besar cili kisar
3 sudu besar sos cili
2 sudu besar kicap manis
2 sudu besar sos tiram
2 sudu besar pes tomyam
garam secukup rasa
1/2 cawan air
1/2 cawan minyak
Bahan untuk ditumbuk:
4 biji bawang merah
4 ulas bawang putih
2cm halia
Bahan perapan:
2 sudu teh serbuk kunyit
1 sudu teh garam halus
Bahan sayuran:
4 batang kacang panjang, dipotong empat
1 biji bawang besar
2 biji cili, dihiris serong
2 cawan kobis bunga, dipotong menjadi kuntuman kecil
Cara-cara memasak:
1. Hiris daging nipis dan lumur dengan kunyit dan garam.
2. Panaskan minyak dan goreng sehingga separuh masak. Ketepikan daging.
3. Masukkan sedikit minyak lagi dan kecilkan api. Tumis bahan tumbuk, cili kisar, serai yang dititk dan daun limau purut. Tumi sehingga pecah minyak.
4. Tambahkan air dan masukkan sos cili, sos tiram, pes tomyam dan kicap manis. Kacau rata.
5. Masukkan garam dan gula secukup rasa.
6. Biar kuah masak sehingga pecah minyak.
7. Masukkan daging yang digoreng dan sayur. Masak sehingga sayur lembut dan hidangkan.

Idea 2: Beriyani Daging

Bahan-bahan:
2 cawan beras Basmathi, basuh dan tus
300g daging batang pinang
1 batang kulit kayu manis
2 kuntum bunga lawang
1 kuntum bunga cengkih
2 biji buah pelaga
2 sudu besar rempah beriani
1 sudu besar cili kisar
3 ulas bawang putih, ditumbuk halus
2 inci halia, ditumbuk halus
2 biji bawang merah, dihiris
2 biji cili hijau, dihiris
1/2 cawan susu cair
1 tangkai daun ketumbar
1 sudu minyak sapi
1 sudu mentega
1 sudu minyak zaitun
1/4 cawan campuran kacang gajus dan kismis
Cara-cara masak daging beriyani:
1. anaskan periuk di atas api sederhana besar. Kemudian, masukkan minyak sapi, mentega dan minyak zaitun.
2. Setelah mentega cair, masukkan halia, bawang merah dan bawang putih yang ditumbuk halus lalu tumis.
3. Setelah wangi, masukkan rempah briyani dan cili kisar. Tumis hingga pecah minyak.
4. Masukkan daging dan susu cair lalu biar masak sehingga daging empuk. Jangan letakkan air kerana daging tersebut akan keluarkan air.
5. Apabila daging sudah empuk, masukkan garam.
Cara-cara masak nasi beriyani:
1. Masukkan beras yang dibasuh ke dalam periuk nasi. Masukkan 2 cawan air. Masak sehingga nasi 3/4 masak.
2. Apabila nasi sudah masak, masukkan nasi ke dalam periuk lain. Isi semula periuk nasi dengan daging berempah yang dimasak tadi berselang-seli.
3. Taburkan kismis dan kacang gajus.
4. Masak semula nasi hingga betul-betul masak.
5. Apabila nasi sudah siap, gemburkan nasi perlahan-lahan agar kesemua nasi bercampur denga kuah daging tadi.
6. Biar nasi masak selama 5 minit lagi. Taburkan bawang goreng di atas nasi sebagai hiasan.

Idea 3: Daging Masak Merah

Bahan-bahan:
250g daging, direbus sehingga empuk
2 ulas bawang putih, diketuk
1 biji bawang besar, dihiris
1 sudu besar cili kisar
1 sudu besar sos tiram
1 sudu besar sos ikan
1/4 cawan sos tomato
3 batang kacang panjang, dipotong empat
Garam dan gula secukup rasa
Cara-caranya:
1. Masukkan air sehingga separuh periuk dan masukkan setitik pewarna merah. Masukkan daging dan rebus sehingga empuk. Selepas daging empuk, keluarkan dan hiris nipis.
2. Letakkan minyak di dalam kuali dan panaskan atas api sederhana besar. Apabila minyak sudah panas, masukkan daging dan goreng sehingga kekuningan.
3. Keluarkan daging dan masukkan pula bawang putih. Tumis sehingga wangi.
4. Kemudian, masukkan cili kisar. Kacau dan masukkan sos tiram, sos tomato dan sos ikan.
5. Masukkan daging semula dan kacau rata. Masukkan hirisan bawang besar. Masukkan garam dan gula secukup rasa. Jika anda ingin sedikit kuah, masukkan 1/4 cawan air dan 1 sudu besar sos tomato.

Idea 4: Daging Masak Halia

Bahan-bahan:
1/2 biji bawang besar, dihiris
2 ulas bawang putih, dihiris
1 helai daun bawang, dihiris
1/2 cili merah, dihiris
Bahan perapan:
200g daging, direbus sehingga empuk
1 1/2 sudu sudu besar sos tiram
2 titik minyak bijan
1/2 sudu besar kicap masin
1/2 sudu besar lada sulah
Cara-caranya:
1. Perap daging dengan bahan perapan dan biarkan selama 30 minit.
2. Masukkan minyak ke dalam kuali dan panaskan atas suhu sederhana panas.
3. Apabila sudah panas, tumis hirisan halia, bawang besar dan bawang putih sehingga wangi.
4. Masukkan daging yang diperap dan masukkan sedikit air. Biar mereneh sehingga daging masak.
5. Bila daging sudah masak, masukkan hirisan daun bawang dan cili.

Idea 5: Daging Masak Lada Hitam

Bahan-bahan:
250gm daging batang pinang, separa masak
1 1/2 sudu besar kicap manis
1/2 sudu besar kicap masin
1 1/2 sudu besar lada hitam, ditumbuk kasar
2 ulas bawang putih, diracik
2 biji cili hijau, dihiris serong
2 sudu besar cili kisar
2 sudu besar jus limau nipis
1 biji lada benggala dipotong dadu.
1 helai daun limau purut
Bahan kisar:
1 biji bawang besar
1 inci halia
1 biji bawang besar
Cara-caranya:
1. Sediakan bahan kisar. dan ketepikan.
2. Masukkan minyak dan panaskan kuali pada suhu sederhana panas.
3. Apabila minyak sudah panas, tumis cili kisar, bahan kisar dan lada hitam sehingga wangi.
4. Kemudian, masukkan kicap, jus limau nipis dan daun limau. Biar bahan menumis sehingga menjadi sedikit kering.
5. Masukkan air dan daging. Kacau rata.
6. Masukkan lada hitam, lada benggala yang dipotong dadu dan masukkan sedikit air lagi.
7. Perasa dengan garam dan gula secukup rasa sehingga daging betul-betul masak.


Ikan Bakar Sumbat Rempah Ratus, Rugi Sangatlah Kalau Tak Cuba!

Ini dia resipi Ikan Bakar Sumbat Rempah Ratus yang paling mudah dan semestinya sedap! Kalau tengah cari resipi ikan bakar inilah salah satu yang patut anda cuba. Cuma perlu bakar ikan dalam oven sahaja. Tak sampai 20 minit dah siap!
Cuma perlu tumbuk semua bahan yang diperlukan, sumbat dan lumur pada ikan. Kemudian, balut dan bakar ikan sehingga masak.
Baca juga: Percik Ikan Kembung Sedap ‘Dooh’, Buat Kuah Percik Sedap Guna Resipi Tradisi
Dicicah pula dengan cili kicap yang ada perahan limau, memang menaikkan lagi selera makan anda. Nak ratah macam tu je pun sedap. Nak makan dengan nasi putih pun tak jadi masalah.
Cara memasak ikan bakar juga ada pelbagai versi dari segi penggunaan bahan perapannya. Dan masing-masing mempunyai keenakannnya yang tersendiri.
Kepada mereka penggemar ikan bakar yang disumbat dengan rempah ratus, bolehlah follow resipi yang dikongsikan oleh Cik Puan Fannil Nadzirah ini. Perkongsian beliau telah meraih sehingga 2.3K shares di Facebook tau!

RESIPI IKAN BAKAR SUMBAT REMPAH RATUS
Menu rare keluarga saya, ikan bakar sumbat rempah ratus resipi Madura. Ramai yang bertanya resepi ni, jadi saya kongsikan kepada semua untuk mencuba.

Bahan-bahan:

7 ekor ikan cencaru – dibersihkan dan dikelar belakang ikan
Daun limau purut
Daun kunyit – untuk balut ikan

Bahan-bahan tumbuk:

3 ulas bawang putih
7 biji bawang merah
5 biji buah keras
9 biji lada putih
Asam jawa
3 biji cili merah

Cara-cara penyediaan:
1. Tumbuk ke semua bahan-bahan untuk menumbuk di atas. Kemudian, tumis di atas dapur hingga masak.
2. Masukkan daun limau purut dan carik-carikkan semasa bahan sedang ditumis.
3. Angkat dan sejukkan. Selepas itu, sumbatkan ke dalam ikan cencaru yang sudah dibersihkan. Bagi penuh dalam perut ikan. Kalau ada lebih, boleh lumur dibahagian luar ikan.
4. Lepas dah sumbat bahan dalam ikan, rehatkan seketika dan biarkan meresap kedalam isi ikan.
5. Kemudian, balut ikan dalam daun kunyit dan letakkan juga sedikit minyak supaya tak melekat. Dan bakar sehingga masak menggunakan oven.

Siap untuk dihidang! Ikan bakar ni makan panas-panas memang seronok. Anda wajib cuba resepi ini, manalah tahu sesuai dengan tekak. Boleh buat selalu. Cara penyediaannya juga terbukti mudah.
Bahan memasak yang digunakan juga cuma memerlukan bahan asas memasak yang mesti ada didapur anda.
Selamat mencuba!
Baca juga: Nak Anak Bijak? Biasakan Bagi Makan Ikan 2 Kali Seminggu Berbanding Ayam


Buat Ikan Bawal Bakar Berempah Macam Ini, ‘Konfirm’ Suami Puji Berbakul!

Ini dia resipi Ikan Bawal Bakar Berempah yang paling mudah dan confirm sedap! Kalau tengah cari resipi ikan bakar inilah salah satu yang patut korang cuba. Mesti suami puji berbakul sebab sedap sangat. Tak sampai 20 minit dah siap!
Sebenarnya sambal berempah ini bukan je boleh digunakan untuk ikan bakar sahaja. Ia boleh juga hasilkan sotong bakar, udang bakar, kerang bakar serta ayam bakar.
Baca juga: Ini Rahsia Buat Sambal Ikan Bakar Sedap, Rugi Tak Cuba
Walau bagaimanapun, terima kasih kepada Mohd Faisel Ab Halim ni sebab sudi kongsikan kepada kita macam mana nak hasilkan ikan bawal bakar berempah yang sedap dan marvellous.
Tengok daripada gambar pun dah nampak menarik dan buat kita rasa tak sabar nak makan. Warna merah sambalnya nampak menyelerakan bila dihidangkan dengan nasi putih.

RESIPI IKAN BAWAL BAKAR BEREMPAH

Bahan-bahan:

Ikan bawal
Daun pisang
1 inci lengkuas
1 inci halia
2 batang serai
3-4 ulas bawang putih
Serbuk kunyit
1 labu kecil bawang besar atau bawang merah
2 senduk cili kering kisar
Lada hitam – optional
Belacan – optional

Cara-cara:

1. Kisar semua bahan hingga sebati – kecuali ikan dan daun pisang.
2. Panaskan minyak dan tumis bahan kisar.
3. Masukkan garam gula dan perasa secukupnya. Masak hingga garing dan ketepikan.
4. Letakkan ikan di atas daun pisang.
5. Lumurkan pes pada ikan dan balut ikan.
6. Panaskan kuali leper atau non-stick.
7. Bakar sebelah bahagian dahulu, kemudian terbalikkan. Bakar hingga masak.
8. Kemudian boleh hias mengikut kesukaan.

Mudah je kan nak buat ikan bakar ini sebenarnya. Buat banyak-banyak stok sambal dan simpan dalam peti. Bila nak guna, ada binatang nak dibakar, salutkan aje.
Sesetengah orang ada yang suka kisar serai separa hancur. Bila dibakar dan masak, bau serai nya akan lebih wangi dan sedap.
Nak lebih menarik, bakar binatang kesukaan kita tu dengan beralaskan daun pisang. Barulah feeling macam kedai kan. Makan dengan nasi, confirm bertambah-tambah dibuatnya.
Selamat mencuba!


Cara Masak Ikan Bawal Sweet Sour Rangup, Tengok Gambar Pun Dah Meleleh!

Resipi ikan bawal sweet sour ini sangat mudah untuk dimasak. Sesuai dijadikan lauk makan malam atau makan tengah hari.
Mula-mula kita akan goreng ikan sehingga rangup. Bila dah siap goreng ikan, kita akan buat kuah masam manisnya pula.
Kuah yang siap dimasak akan disiram ke atas ikan yang sudah digoreng sehingga garing tadi. Memang sangat mengiurkan!
Nampak mudah saja cara penyediaannya kan? Jom kita cuba masak menggunakan resipi oleh Ratna Sari Zain di bawah.
Resipi Ikan Bawal Sweet Sour Rangup
Bahan perap ikan:

Ikan bawal saiz biasa 3 ekor
Sedikit halia dalam setengah inci
Bawang putih 4 ulas
Garam dan kunyit

Bahan-bahan kuah:

Sos tomato semangkuk
Sos cili semangkuk
Bawang merah 3 ulas dimayang
Bawang putih 2 ulas dimayang
Bawang besar sebiji potong dadu
Nenas
Lada besar
Carrot
Bunga kubis
Limau kasturi 10 biji
Cili merah/hijau diketuk
Buah tomato
Garam dan gula

Untuk sayuran boleh guna sayur campuran.
Cara-cara:
1. Tumbuk bahan perap ikan. Lumurkan pada ikan bawal yang sudah dicuci bersih dan dikelar. Perapkan.

2. Bila dah siap perap ikan tadi, celup dalam sebiji telur sebelum digoreng supaya ikan lebih garing dan rangup.
3. Angkat ikan dan ketepikan. Buang sedikit minyak menggoreng tadi untuk menumis kuah pula.

4. Tumis bawang merah dan putih yang dimayang.
5. Masukkan sos cili dan tomato. Bila mendidih, masukkan bahan-bahan hirisan dadu dan lada besar.

6. Masukkan ikan yang dah digoreng tadi.

7. Masukkan garam dan gula. Akhir sekali baru masukkan nenas dan perah limau kasturi.
Kredit: Ratna Sari Zain


Ikan Keli Goreng Berlada, Ratah Lauk Saja Pun Dah Sedap!
Nak masak pun tak perlukan bahan memasak yang banyak. Tapi, nak rasa lagi power, lebihkan je penggunaan cili tu. Barulah berasapkan nak makan nanti!
Baca juga: Jeruk Ikan Masin Tenggiri Homemade, Tahan Berbulan Peram Dalam Bekas Ini
Korang yang suka makan lauk yang pedas, memang tak rugi cuba resipi ni. Lagi-lagi dapat ikan keli yang di goreng garing.
Lagi sedap nak makan. Sebelum goreng ikan keli tu, korang kena make sure basuh ikan bersih-bersih sampai hilang bau hanyir tau.
Jom ikuti resipi yang telah di kongsikan oleh Cik Puan Cheyah Saripuddin di Facebook. Boleh follow step by step cara yang beliau kongsikan ni. Mesti menjadi!

RESIPI IKAN KELI GORENG BERLADA

Bahan-bahan:

6 ekor ikan keli
4 biji cili merah besar
10-12 biji cili hijau
5 biji bawang merah
4 ulas bawang putih

Bahan tambahan:

Garam
Gula
Serbuk kunyit
Minyak untuk menggoreng

Cara-cara memasak:
1. Mula-mula basuh bersih ikan keli. Tips dia basuh guna limau nipis. Bebas bau hanyir dan lendir.
2. Kemudian, gaulkan bersama garam dan serbuk kunyit.
3. Bawang dan cili ni potong je kecil-kecil nak bagi mudah untuk tumbuk.
4. Tumbuk bagi hancur kasar-kasar. Kalau malas boleh je guna blander tapi tak best sebab kita nak textur dia kasar sikit. Nak guna chopper lagi okey.
5. Panaskan minyak, goreng hingga garing. Masa menggoreng tu tak nak dia merecik korang tutuplah periuk atau kuali tu.
6. Seterusnya, panaskan sedikit minyak, masukkan bahan yang kita tumbuk tadi. Goreng hingga naik bau.
7. Kacau bagi sekata semua bahan tumbuk.
8. Kemudian, masukkan sedikit gula dan garam. Dah nampak hampir garing boleh tutup api. Last sekali, curahkan atas ikan tadi.
9. Siap untuk dimakan!

Selamat mencuba!
Baca juga: Pais Tempoyak Ikan Patin Bakar, Masakan Kampung Wajib Coba!


Cara Mudah Buat Ikan Kengsom Masakan Thai, Sedap Menjilat Jari!

Pernah merasa lauk Ikan Kengsom masakan Thailand? Memang sedap sangat sebab ada rasa masam manis dan juga pedas yang boleh buka kembali selera makan.
Hidangan ini tak kisah guna apa-apa ikan seperti, ikan siakap, merah, kembung, parang, tenggiri dan sebagainya.
Ramai yang kata rasanya seakan asam pedas, tapi ia menggunakan bahan yang lain dari kebiasaannnya.
Artikel berkaitan: Cara Buat Ikan Siakap Sambal Kicap Pedas Thai, Sedap Macam Restoran Thai T20
Untuk masakan Thai ini, memang ia mementingkan rasa pedas dan masam. Sayurnya pula, boleh guna sayur kangkung pun dah cukup.
Kalau dekat kedai ni, satu hidangan ini boleh mencecah sehingga RM45 hingga RM80 bergantung kepada saiz ikan.
Baik kita masak sendiri di rumah, lagi berbaloi ikut kuantiti keluarga.
Untuk lauk Ikan Kengsom ini, kita boleh tengok resipi dari perkongsian Mia Ilham ini. Katanya sedap betul hirup kuahnya kalau masa hujan ini.

Resipi Ikan Kengsom Masakan Thai

Bahan-bahan

1 ekor ikan besar – dipotong kecil
1/2 biji nenas kecil
1/2 ikat kangkung
2 batang serai sederhana diketuk
1 biji limau nipis
Garam dan gula secukup rasa
1-1.2 liter air

Bahan kisar:

2 tangkai cili merah besar
8 tangkai cili padi – nak pedas masukkan lagi
1 biji bawang merah besar saiz bola pingpong
6 ulas bawang putih kecil
1/2 inci belacan
1 inci kunyit hidup

Cara memasak:
1: Kisar semua bahan kisar dengan air cukup sehingga halus. Masukkan bahan kisar,serai dan air secukupnya ke dalam periuk.
2. Masak hingga mendidih. Tambahkan nenas dan biarkan air nenas turun sebelum dimasukkan ikan.
3. Masak 5-8 minit sahaja ikan siakap bergantung pada saiz.Jangan masak lama nanti isi ikan hancur. Perasakan dengan garam dan gula ikut tekak anda.
4. Tutup api selepas semua menjadi sedap, barulah masukkan kangkung supaya tidak terlebih masuk dan perahkan asam limau nipis ikut tahap masam anda suka.

Dah siap dah resepi ikan kengsom masakan thai ini. Tak rugi untuk anda cuba kan.
Nak lagi masam, boleh perah asam limau. Mesti lagi kick rasanya. Jangan lupa untuk basuh ikan dengan tepung gandum untuk hilangkan hanyir.
Selamat mencuba!


Ikan Masin Duri Masak Asam, Kecur Air Liur Dibuatnya

Kecur air liur min bila ternampak resepi ikan masin duri masak asam. Fuh! Rasa nak buat je untuk lauk makan tengahari atau malam nanti.
Tak perlu nak banyak-banyak lauk lagi. Cukup makan lauk ikan masin ni dengan nasi putih dan telur dadar dah cukup.
Simple sangat cara masak lauk ni. Tak perlukan banyak bahan pun, korang hanya perlukan ikan masin duri, bawang, 3 jenis cili, air asam dan perasa.
Baca juga: Cara Buat Kari Terung Ikan Masin Kurau, Mesti Naik Selera!
Campak-campak dah siap! Nak mudah, korang kena goreng ikan masin separuh masak terlebih dahulu sebelum dimasak asam.
Makan kat kedai pun tak sesedap lauk ni tau! Korang dah boleh hidang dengan nasi putih dan telur dadar. Fuh! Mantap. Lauk kampung lah katakan.
Siapa je yang tak suka makan lauk kampung macam ni kan. Lagi-lagi korang penggemar ikan masin.
Resepi ikan masin duri masak asam ni telah di kongsikan oleh seorang pengguna Facebook iaitu Muhamad Ismail Mohd Ali.
Simple, mudah dan semestinya sedap. Korang yang suka makan ikan masin, wajib try resepi ni. Confirm bertambah-tambah nasi dibuatnya!
Resipi Ikan Masin Duri Masak Asam

Bahan-bahan :
Ikan duri masin
Bawang besar
Bawang putih
Cili kering
Cili hidup
Cili melaka
Air asam jawa
Gula
Garam
Cara memasak:
1. Goreng ikan masin setengah masak dulu.
2. Kemudian, tumis bawang besar, bawang putih, cili kering, cili hidup dan cili Melaka.
3. Masukkan air asam jawa sikit dulu. Kalau nak berkuah, boleh tambah lagi.
4. Perasakan dengan sedikit dan garam.
5. Akhir sekali, masukkan ikan masin yang di masak setengah masak tadi.
Siap untuk dihidang.

Kalau korang suka lauk yang berkuah, lebihkan je air asam tu. Boleh gaul kuah tu dengan nasi nanti.
Takde lah makan kering-kering kan. Pastikan goreng separuh masak dulu ikan masin tu sebelum nak masak asam. Barulah dapat ikan masin yang garing nanti.
Selamat mencuba.


Ikan Merah Masak Lemak Cili Api, Penggemar Ikan Ini Wajib Cuba Masak

Tak kira apa saja jenis masakan yang menggunakan ikan merah pasti disukai ramai. Seperti lauk ikan merah masak lemak cili api ini juga ada penggemarnya yang tersendiri.
Makan dengan nasi putih panas, memang terangkat dibuatnya!
Kebiasaannya kepala ikan merah akan dimasak sup untuk melegakan badan. Tapi untuk dimasak lemak cili api pula, ikan merah akan digoreng telebih dahulu sebelum dimasak dengan lemak cili api.
Baca juga: Ikan Merah Goreng Rangup dengan Sup
Ikutkan resepi asal negeri sembilan masak lemak cili api tidak menggunakan bawang dalam masakan.
Tetapi untuk resepi kali ini, bahan asas dalam masakan seperti bawang amat diperlukan dalam penyediaannya.
Resepi ikan merah masak lemak cili api ini telah dikongsikan oleh seorang pengguna facebook iaitu Junainah Borhan.
Kepada mereka yang terasa nak masak ikan merah masak cili api yang padu boleh follow resepi ini. Confirm puas hati!
Resipi Ikan Merah Masak Lemak Cili Api
Bahan-bahan:

3 ketul ikan merah (digoreng)
2 batang serai (diketuk)
3 biji cili besar *
5-6 biji cili padi *
5 biji bawang merah *
5 ulas bawang putih *
1/2 inci lengkuas &
1 kotak santan
2 sudu kicap
2 sudu sos tiram
2 sudu sos cili
1 biji tomato (dipotong)
5 batang bendi (dipotong ikut citarasa)

Cara membuatnya:
1. Lumur ikan dengan garam dan serbuk kunyit. Goreng sehingga garing. Angkat, tos dan ketepikan dahulu.
2. Kisar kesemua bahan bertanda * dan tumis ke dalam kuali tanpa minyak hingga kering. Masukkan serai, sedikit air dan santan.
3. Kemudian, masukkan sos cili, sos tiram dan kicap. Kacau hingga sebati. Perasakan ia dengan garam secukupnya.
4. Masukkan bendi dan biarkan seketika. Kemudian, masukkkan ikan yang digoreng tadi. Akhir sekali, masukkan tomato. Siap untuk di makan.
Selamat mencuba.


Ikan Pari Bakar Simple, Makan Dengan Nasi Putih Panas Sodap Beb!

Sedap betul kalau dapat makan ikan pari bakar ni dengan nasi panas kan. Nyum nyum!
Antara lauk yang sesuai dimakan bersama dengan ikan pari ni, biasanya sayur kalian ikan masin, atau kangkung belacan.
Hidangkan ikan bakar dnegan sambal kicap pedas dengan daun kesum dan bawang. Memang layanz! Jangan lupa buat juga sotong dan udang goreng tepung.
Baca juga: Cabai Picit, Sambal Ringkas Tapi Padu. Pekena Dengan Ikan Bakar & Ulam Lagi ‘Umphh’!
Makan rangup-rangup masukkan dalam setiap suapan bersama ikan pari bakar kita. Marvellous!
Jom ikuti perkongsian resipi dari Erma Azizie ini.
Resipi Ikan Pari Bakar

Bahan-bahan:

3 ekor ikan pari sedang (potong 2)
2 biji bawang besar
3 ulas bawang putih
10 batang cili kering (buang biji dan rebus)
3 batang cili besar
4 batang cili padi
garam
gula
serbuk perasa
asam keping
daun limau purut (mayang halus)
daun kunyit (mayang halus) (buang urat tengah ye)
daun pisang
aluminium foil

Cara perap ikan pari:
1. Mula-mula sekali, cuci bersih ikan pari. Potong kepada dua bahagian je. Jangan terlalu kecil.
2. Kemudian kisar bawang besar, bawang putih, cili kering, cili besar dan juga cili padi. Kisar bahan-bahan ni sambai hancur.
3. Seterusnya, panaskan kuali dan masukkan minyak. Tumis semua bahan tadi sehingga wangi dan sedikit garing.

4. Dah naik bau tu, boleh masukkan asam keping, garam, gula dan juga serbuk perasa. Gaulkan seketika.
5. Masukkan pula daun limau purut dan juga daun kunyit. Gaulkan sebati supaya semua bahan masak sekata.
6. Rasa semua dah okay, padamkan api.
Cara bakar:
1. Sediakan aluminium foil dan lapikkan dengan daun pisang.
2. Ambil sambal sikit letakkan atas daun pisang. Kemudian letakkan ikan.
3. Ambil sambal lagi dan letakkan di bahagian atas ikan pula.
4. Balut kemas-kemas dan boleh bakar sampai ikan masak. Boleh bakar guna oven, air fryer dan pemanggang ajaib pun boleh.
5. Bila ikan dah masak, sedia untuk dihidang.
Selamat mencuba~


Ikan Pekasam Homemade, Peram 2 Minggu Dah Boleh Goreng Terus!

Ada yang suka makan ikan pekasam? Pekasam ni sebenarnya terkenal di utara dan pantai timur. Tapi paling dikenali di negeri Perak. Cara membuatnya lebih kepada peram ikan seberapa lama dan kemudian goreng. Ini salah satu resepinya yang terkenal iaitu ikan gelama pekasam homemade.
Bahan-bahan perapannya sikit je. Lagi lama diperap sebenarnya lagi sedap. Tapi kalau dah perap dua minggu sebenarnya dah boleh goreng. Rasa ikan pekasam ni lebih kepada masin dan masam. Sebab diperam dengan garam.
Baca juga: Nelayan Ini Kongsi Tip Pilih Ikan Gelama Yang Sedap Buat Lauk
Sebab tu ikan pekasam ni tahan lama sampai bertahun pun boleh tahan. Biasanya cara goreng ialah dengan bawang besar hiris dan cili padi dalam minyak yang banyak. Aromanya memang mengancam. Sekali kalau korang cuba memang confirm repeat.
Di kedai-kedai runcit melayu memang dah banyak jual ikan pekasam. Kebanyakannya menggunakan ikan sungai. Tapi tak semua pengusaha kadang-kadang tu sedap dan dijamin bersih pekasamnya.
Kalau buat sendiri ni lebih puas hati kan. Resipi kali ni dikongsikan oleh Nurul Hawa Nadilah Sari. Dia menggunakan ikan laut iaitu ikan gelama. Nampak menarik untuk dicuba.
RESIPI IKAN GELAMA PEKASAM

Bahan utama:

Ikan gelama (ikan laut). Kalau nak buat ikan sungai boleh buat dengan ikan puyu, sepat dan lain-lain lagi.

Bahan cuci ikan:

Tepung gandum
Asam jawa
Garam
Cuka makan

Cara cuci ikan:
1. Siang dulu ikan, kemudian cuci bersih.
2. Selepas tu lumurkan dengan tepung dan air asam jawa. Perap sekejap dalam 10 minit.
3. Kemudian cuci sekali lagi dan toskan.
Bahan-bahan perap:

Garam kasar secukupnya (agak-agak kuantitinya, janji jangan terlampau masin sangat)
Beras (dicuci bersih, kemudian disangai sampai kekuningan. Lepas tu kisar lumat)

Cara buat ikan pekasam:
1. Sediakan balang dan taburkan sedikit garam kasar di dasar balang.
2. Ikan yang telah ditoskan digolek-golekkan dalam garam kasar dan juga beras yang telah dikisar lumat tadi.
3. Sumbat juga garam dan beras dalam perut ikan.
4. Lepas tu masukkan dalam balang dan susun satu persatu ikan.
5. Tutup rapat-rapat dan peram sekurang-kurangnya 2 minggu. Tapi kalau lagi lama lagi sedap.
6. Lepas 2 minggu tu bolehlah goreng ikut resepi masing-masing.
7. Sebaiknya simpan ikan pekasam ni dalam peti ais supaya lebih tahan lama.
Cara goreng ikan pekasam ni ikut resipi apa yang korang suka. Tapi sebenarnya lebih sedap kalau goreng hirisan bawang dan cili sehingga garing dulu. Lepas dah garing baru masukkan ikan pekasam.
Cara goreng pun perlu gunakan api yang kecil je supaya masak sekata. Mudah je kan. Tapi rasanya cukup mengancam bila makan dengan nasi panas-panas.
Masa hidang tu, nak perahkan sikit limau atas ikan pun boleh juga sebagai penambah rasa. Bolehlah nanti anda cuba buat sendiri ikan gelama pekasam homemade ni. Rasai sendiri kenikmatannya.
Selamat mencuba!


Ikan Sembilang Masak Cuka, Cukup Rasa Masam Pedasnya!

Pernah cuba Ikan Sembilang Masak Cuka? Selalunya hidangan ini menggunakan ikan air masin iaitu tenggiri dan kembong. Kita cuba kelainan sikit. Sedap juga tau!
Selain penyediaannya yang ringkas, lauk ini juga sesuai untuk dijadikan menu bawa bekal ke sekolah dan tempat kerja. Memang jimat sangat macam Menu Rahmah. Nak lagi senang, masak siap-siap waktu malam kemudian esoknya tinggal panaskan saja.
Lauk ini boleh dimasak pedas, lebih asam dan berkuah ikut selera masing-masing. Kalau tak mahu pedas pun tak apa, boleh masukkan cili besar supaya ada warna sikit dalam hidangan.
Baca juga: Asam Pedas Ikan Sembilang, Kuah Pekat Dan Merah Menawan Dibuatnya
Resipi ikan sembilang masak cuka ini telah dikongsikan sendiri oleh Azizah Salleh menerusi laman Facebook. Postingnya itu mendapat perhatian netizen sebanyak 907 tanda suka dan 406 perkongsiaan.
RESIPI IKAN SEMBILANG MASAK CUKA
Korang yang duduk bujang jangan malas sangat nak masak. Lagi-lagi orang perempuan, kalau tak reti masak susahlah laki nak makan nanti. Apa tunggu lagi, meh tengok satu persatu bahan-bahan memasak yang diperlukan kat bawah ni.

Bahan-bahan:
2-3 ekor ikan sembilang – dipotong kecil
20 batang serai – dihiris nipis
2-4 biji bawang merah kecil
3 ulas bawang putih
4 cm halia – dimayang
2 paket halba campur
7 batang cili api – boleh adjust ikut selera masing-masing
1 1/2 cawan cuka makan
1 cawan air
2 batang cili merah/hijau – optional
Cara memasak:
1. Panaskan minyak secukupnya, goreng dahulu ikan sembilang yang sudah dilumurkan dengan kunyit. Dah habis goreng semua, ketepikan.
2. Guna minyak yang sama, tumis ke semua bawang dan cili api.
3. Bila bahan menumis dah wangi, masukkan pula halba campur.
4. Seterusnya masukkan cuka makan. Jika kurang masam, baru masukkan cuka makan lagi.
5. Masukkan pula air dan cili besar. Boleh adjust jika suka kuah banyak.
6. Masukkan ikan sembilang yang sudah siap digoreng nanti.
7. Siap untuk dihidang!
Memang lengkap lauk ini dengan rasa manis, masam,masin dan pedasnya. Nak pula cuaca sejuk-sejuk nyaman ini, memang lagi padu makan dengan nasi panas.
Selamat mencuba!


Cara Buat Ikan Siakap Sambal Kicap Pedas Thai, Sedap Macam Restoran Thai T20

Asyik masak siakap tiga rasa aje, apa kata cuba resipi lain pula tapi berasaskan ikan siakap.
Apa kata cuba resipi Ikan Siakap Sambal Kicap Pedas Thai yang dikongsikan oleh Liza Idris ini.
Baca juga: Resipi Ikan Siakap Bakar Ala Kuala Perlis, Sekali Cuba Pasti Akan Teringat-Ingat Kesedapannya!
Resipi Ikan Siakap Sambal Kicap Pedas Thai
Nah resipi “Ikan Siakap Sambal Kicap Pedas Thai”. Sedap tau. Simple sangat. Bahan pun mudah.
Korang cuba la masak ni. Lain macam sedap tu. Makan je terasa seperti berada di Restoran Thai Kayangan. Cara masak ada pada caption setiap gambar.

Bahan-bahan:

1 ekor ikan siakap – kelar serong
Kunyit
1 biji bawang merah*
3 ulas bawang putih*
5 cili api * – nak lebih pun boleh, ikut tahap kepedasan masing-masing
Sedikit sayur bunga kubis, dan lobak merah
2 sudu cili kisar
2 sudu cuka
5 sudu kicap biasa
1 sudu maggi secukup rasa
Daun bawang dan daun ketumbar – dipotong

Cara penyediaan:
1. Kisarkan dahulu bahan yang bertanda * dan ketepikan.
2.Bersihkan ikan siakap, kelar serong ke belakang. Bedakkan dengan garam, kunyit dan tepung jagung.

3. Panaskan minyak, goreng ikan yang dah siap dibedak tadi. Angkat dan ketepikan dulu. Bukan disisihkan.
4. Untuk kuah,panaskan minyak dan tumis bahan kisar sampai kekuningan. Saya guna balik sedikit minyak ikan goreng tadi.
5. Masuk 5 sudu besar kicap. Ikutla nak lebih pun takpa. Tak dosa pun.
6. Letak 2 sudu besar cuka. Kacau dan kacau.
7. Masuk 1 cawan air. Saya letak air dalam pengisar yang ada saki baki bawang tadi. Katanya petua masakan lebih sedap.
8. Masuk bunga kubis dan carrot. Kacau dan kacau lagi sampai sayur dah lembut sedikit.
9. Perasakan dengan maggie cukup rasa.
10. Tabur daun bawang dan ketumbar. Kacau dan kacau lagi dan boleh tutup api. siap.
11. Simbah atas ikan siakap tadi. Tabur lagi daun bawang dan ketumbar sebagai penyeri di kala sunyi.

Sedia untuk dihidang. Selamat mencuba!


Sedap Rupanya Ikan Talapia Goreng Macam Ni! Tak Hanyir, Garing Di Luar & Lembut Di Dalam

Jika ada ikan talapia dalam peti ais, boleh cuba buat ikan talapia goreng seperti yang dikongsikan ini. Bukan sekadar lumur garam dan kunyit, ada bahan lain yang anda perlu gunakan supaya ikan talapia goreng menjadi lebih sedap, lazat dan wangi.
Ikan goreng ini memang sedap dimakan dengan nasi putih panas-panas. Cukup satu lauk ini, tak perlu lauk lain dah.
Selepas ini, jom cuba goreng ikan menggunakan resipi yang dikongsi oleh Cik Ning Haniey di bawah. Confirm masak berulang punyalah!
Resipi Ikan Talapia Goreng
Bahan-bahan:

Ikan talapia
Kunyit hidup
Halia
Serai
Bawang putih
Cili
Garam
Ajinamoto

Cara-cara:
1. Tumbuk kunyit hidup, halia, serai, bawang putih, cili, garam dan sedikit ajinamoto di dalam lesung.

2. Lumurkan bahan tumbuk tadi pada ikan dengan sekata.

3. Bila dah siap lumur rempah tumbuk pada ikan, perapkan terlebih dahulu supaya meresap ke dalam ikan.

4. Selepas siap diperap, goreng ikan sehingga masak dan garing.
5. Semasa dalam proses menggoreng ikan, anda akan menghidu bau ikan yang sangat wangi hasil dari rempah yang ditumbuk tadi.

6. Hasilnya selepas ikan siap digoreng. Sedia untuk menjamu selera. Selamat mencuba!

Kredit: Cik Ning Haniey
Baca juga: Petua Masak Gulai Kuning Lengkuas Ikan Aya Pekat & Sedap, Ikut Cara Orang Tua Dulu


Ikan Tempatan Yang Berlemak Kaya Omega-3, Bukan Salmon Je Yang Ada

Siapa sangka, ikan tempatan di Malaysia pun kaya dengan Omega-3. Ikan tempatan yang terdiri daripada ikan laut dan ikan sungai adalah antara ikan yang kaya dengan Omega-3. Ikan-ikan ini juga mudah untuk didapati di mana-mana pasar atau pasaraya.
Bila bercakap tentang Omega-3, kebanyakan orang akan segera memikirkan salmon, kan?
Baca juga: Kenali 17 Jenis Ikan Yang Selalu Kita Jumpa Di Pasar, Baru Nampak ‘Pro’!
Menurut Nutritionistkkm, Omega-3 juga dalam kumpulan asid lemak tak tepu, memberikan beberapa manfaat untuk kesihatan mental, visual dan fizikal, termasuk kesihatan jantung.
Ini beberapa ikan yang didapati mempunyai kandungan omega-3 yang agak tinggi.

6 JENIS IKAN TEMPATAN YANG KAYA DENGAN OMEGA-3
Ikan Kembung

Ikan Cencaru

Ikan Patin

Ikan Tongkol

Ikan Keli

Ikan Siakap

Banyak Khasiat Omega-3 Ini
Asid lemak Omega-3 atau Omega-3 adalah kategori lemak yang mempunyai banyak khasiat kepada kesihatan badan dan otak.
Terdapat 3 jenis utama asid lemak Omega-3 iaitu alpha-linolenic acid (ALA), eicosapentaenoic acid (EPA) dan docosahexaenoic acid (DHA). ALA biasanya dijumpai dalam minyak tumbuhan manakala EPA dan DHA boleh dijumpai dalam makanan laut dan ikan.
Antara khasiat Omega-3 ialah:

Menurunkan tekanan darah
Menurunkan paras trigliserida
Mengurangkan risiko strok dan kegagalan jantung
Baik untuk perkembangan otak bayi
Baik untuk kesihatan mata
Mencegah kanser
Baik untuk kulit
Mengurangkan risiko gangguan mental
Meningkatkan kualiti tidur

Sebenarnya negara kita juga kaya dengan sumber ikan berlemak. Mungkin sebelum ini kita tidak menyedari bahawa ikan air masin dan ikan air tawar di negara ini turut mengandungi asid lemak Omega-3 setanding dengan negara luar.
Secara tidak langsung, kita dapat menjimatkan kos untuk mendapatkan akses kepada ikan berlemak dan mendapatkan bekalan Omega-3 melalui diet yang sihat.
Semoga bermanfaat!
Baca juga: Jeruk Ikan Masin Tenggiri Homemade, Tahan Berbulan Peram Dalam Bekas Ini


Ikan Tilan Masak Lemak? Lain Macam Rupa Ikan Ni, Katanya Lagi Sedap Dari Rasa Ayam

Bagi orang Pahang mungkin rupa Ikan Tilan ini tidak pelik, tapi bagi mereka yang tidak pernah tahu kewujudan spesis ikan ini pasti akan cakap kenapa rupa dia macam ular sawa batik?
Menariknya di Pahang, sungai-sungainya bukan sahaja kaya dengan buaya malah bermacam-macam lagi hidupan ada di sana.
Baca juga: Pais Tempoyak Ikan Patin Bakar, Masakan Kampung Wajib Coba!
Untuk pengetahuan korang, selain ikan patin sejenis ikan lagi yang menjadi kegemaran masyarakat Pahang ialah ikan Tilan. Ikan ini merupakan ikan air tawar yang hidup di dalam sungai di kawasan tropika.
Ciri-ciri Ikan jenis ini

Ikan ini mempunyai ciri-ciri seakan belut, cuma ia mempunyai sirip seperti duri yang berbaris dan ikan ini juga mempunyai tubuh yang agak pipih.
Baca juga: Kenali 17 Jenis Ikan Yang Selalu Kita Jumpa Di Pasar, Baru Nampak ‘Pro’!
Ikan Tilan ini sangat sesuai untuk dibuat masak gulai asam dan juga asam pedas. Ikan Tilan ini juga mempunyai isi yang sangat lembut seakan-akan ikan salmon.

Jadi, korang mengidam ikan yang mempunyai rasa bak kayangan secara percuma? Datanglah ke negeri Pahang, terutamanya Kuala Lipis oleh kerana ikan ini kebiasaannya dijumpai di sini. Bagi mereka yang minat mengail, korang boleh mengisi masa dengan hobi, di samping mendapat habuan!

 @mnhafizjb
ikan tilan bara..first time nak try ni..#fyp #mancingsungaimawai #ikantilan #foryoupage #ikanpancing
 ♬ Bloody Mary (Cover) – Mohamad FA

Amacam? Ada yang nak cuba rasa ikan ini?


Ikan Tongkol Rebus Goreng, Dia Punya Rasa Lemak Masin Manis Memang Menyelerakan Sungguh!

Resipi ikan tongkol rebus goreng ini nampak simple tapi sebenarnya ada petua supaya ikan tidak hanyir dan rasa lebih sedap.
Kalau makan dengan budu lenyek cili api, sambal belacan atau jering mudah, memang bertambah nasi la jawabnya.
Kalau ada yang tak pernah makan lauk ini, jom cuba buat dengan menggunakan resipi di bawah.
Resipi Ikan Tongkol Rebus Goreng
Bahan-bahan:

3 keping ikan tongkol (boleh juga guna ikan selayang, ikan kembung)
Air agak-agak tenggelam ikan
Asam 5/6 keping
Bawang putih ketuk
Halia hiris
Lengkuas hiris
Garam kasar 3 sudu besar

Cara-cara:
1. Rebus ikan dengan semua bahan di atas. Penyedap yang buat ikan rasa manis dan cantik bila digoreng ialah letak sedikit gula kabung/gula melaka.

Petua supaya ikan tidak hanyir ialah letakkan satu sudu teh beras.

2. Biarkan semua bahan menggelegak dalam 15 minit. Masak sehingga kuah tinggal sedikit sahaja.
Sekiranya nak simpan ikan ni buang dulu air rebusan sebab ikan akan menyerap masin.

3. Goreng ikan tadi bersama semua bahan-bahan yang dalam periuk tu. Bahan tu la yang buat bau harum macam minyak wangi avon.
Cara empunya resipi makan, ambil minyak goreng letak dalam nasi letak budu sikit kemudian gaul-gaul.

Kredit: Faizah Husain
Baca juga: Tips Goreng Ikan Keli Supaya Tak Meletup, Tak Hancur & Lurus Elok


Ikonik Kod Hijau Dalam Filem The Matrix Sebenarnya Resipi Sushi?

Pada minit-minit awal babak filem The Matrix (1999) lakonan Keanu Reeves telah diisi dengan barisan kod berwarna hijau yang muncul secara perlahan-lahan dan akhirnya memenuhi skrin. Dari jauh ia dilihat seperti sebuah kod komputer yang susah difahami.
Dua saudara Wachowski telah menjadikan kod komputer bewarna hijau itu sebagai opening scene dan dianggap sebagai simbol ikonik bagi filem The Matrix.
Artikel berkaitan: Nak Pergi Jepun? Ini 10 Restoran Halal Yang Korang Boleh Cari
Namun kod berwarna hijau itu jika diteliti dengan betul, kita akan menemui tiga jenis karakter Jepun di dalamnya iaitu hiragana, katakana dan kanji. Bagi mereka yang menyangka itu adalah barisan kod komputer dengan maksud yang tersembunyi, anda sebenarnya telah tertipu.

Individu yang bertanggungjawab ke atas visual ikonik tersebut adalah Simon Whiteley, beliau adalah designer untuk filem The Matrix. Dalam satu temuramah dengan CNet pada Khamis lalu, Whiteley berkongsi rahsia ; kod misteri dalam filem The Matrix adalah resepi sushi milik isterinya.

“Saya mahu semua orang tahu bahawa kod-kod hijau dalam The Matrix sebenarnya cuma resepi sushi dalam bahasa Jepun,” kata Whiteley, yang turut bekerjasama di dalam filem Babe (1995) dan The Lego Movie (2014). “Tanpa kod-kod tersebut, The Matrix mungkin tidak pernah ada.”
Maksudnya, kod rahsia di pembukaan filem The Matrix yang selama ini disangka mempunyai makna tersembunyi sebenarnya hanyalah halaman dari buku resepi sushi.
Sumber: Wired


Ikut Tips Ni Supaya Daun Lemuni Anda Tahan Lama

Siapa-siapa yang 07,02 dan 09 mesti kenal daun lemuni ni kan. Daun ni banyak betul khasiat dia dan boleh mengekalkan awek muda lagi.
Selain itu, daun ni jugak boleh digunakan untuk buat menu nasi lemuni. Orang-orang utagha mesti tahu punya la.
Mesti tiap kali hampa balik kampung dapat bekal daun lemuni ni dari rumah kan. Kalau boleh nak bawa banyak balik rumah tapi tu lah macam mana nak simpan daun ni biar kekal segar seperti baru dipetik. Meh min ajar tips nak simpan daun ni menggunakan kaedah dehydration.

Tips Untuk Pastikan Daun Lemuni Tahan Lama Menggunakan Dehydrator.
Mula-mula lurut semua daun dan cuci sehingga bersih.

Kemudian masukkan ke dalam dehydrator dan keringkan pada suhu 70°C selama lebih kurang 16 jam.

Bagi sesiapa yang tidak mempunyai dehydrator, boleh guna cara jemur di luar rumah bawah cahaya matahari.
Selepas itu, daun yang sudah kering akan kelihatan seakan rapuh dan boleh dipatah-patahkan.

Seterusnya, masukkan ke dalam blender dan blend sehingga halus seperti serbuk.

Masukkan ke dalam bekas dan simpan di dalam peti sejuk supaya dapat disimpan dalam masa yang lama.
Bila nak menggunakannya, larutkan beberapa sudu serbuk itu dengan air.
Biar seketika dan kemudian tapis larutan tersebut lalu masukkan ke dalam campuran beras untuk menghasilkan menu nasi lemuni.
Moga tips ini bermanfaat dan selamat mencuba.
Kredit: Liza Sharif
Baca juga:
Minyak Tertumpah Jangan Terus Mop! Ikut Cara Ni, Kesan Minyak Hilang Macam ‘Magic’
5 Sebab Makanan Cepat Rosak, No. 3 Itu Selalu Orang Kita Buat!


Imbau Kenangan Lama, Jom Buat Biskut Bangkit Kelapa, Confirm Mak Mak Suka!

 PENULIS
myResipi

 KATEGORI
Artikel

 POSTED ON
2020-09-09 05:10:42

Sebut sahaja tentang Biskut Bangkit Kelapa, pasti nostalgia di kampung mula terlintas di fikiran. Kuih tradisional ini cukup popular dan menjadi kegemaran ramai sehingga kini. Apa kata kali ini korang cuba sendiri resipi biskut bangkit kelapa yang dikongsi oleh Shanasz Aisy menerusi Facebook. Nampak macam sedap dan mudah!

Kredit: Shanasz Aisy

Bahan-bahan:

2 ½ cawan tepung ubi
1 ½ cawan tepung gandum cap ros
1 biji telur
1 buku mentega atau boleh ganti marjerin 250g
1 cawan gula
1 penutup esen vanilla
2 cawan kelapa parut di sangai tanpa minyak

Cara-caranya:

Masukkan mentega, gula, esen vanilla dan telur ke dalam bekas. Kemudian, pukul sehingga kembang dan sebati. Sambil memukul adunan, masukkan tepung sedikit demi sedikit secara perlahan-lahan.

Kredit: Shanasz Aisy

Kemudian, masukkan kelapa, gaul rata uli sampai tak melekat di tangan. Selepas itu, masukkannya ke dalam acuan biskut sperti dalam gambar atau terpulang mengikut citarasa masing-masing.

Kredit: Shanasz Aisy

Terap bakar selama 20 minit atau keperangan. Pastikan anda memanaskan dahulu ketuhar dengan suhu 160 darjah celcius.

Apabila sudah cukup masak, biarkan ia sejuk seketika. Kemudian, masukkan dalam bekas kedap udara.

Kredit: Shanasz Aisy

Siap! Kini anda boleh menikmatinya di rumah sambil menonton rancangan kesukaan bersama keluarga. Selamat mencuba!

Kredit: Shanasz Aisy


Impak Terlalu Banyak Minum Air Soda

 PENULIS
myResipi

 KATEGORI
Artikel

 POSTED ON
2019-10-03 08:21:43

Siapa je tak suka minum air soda?  Kalau pergi kafe atau kedai makan, air soda mesti menjadi pilihan sesetengah orang. Rasa manis dengan perisa citarasa masing-masing menjadi ketagihan orang ramai. Sekali-sekala ok je nak minum air soda, tapi kalau kerap sangat, tahu tak boleh datangkan pelbagai masalah kesihatan? Antaranya…
1. Masalah Gigi
Photo Credit: haughtondentist.com
Kandungan gula dalam air soda yang sangat banyak boleh menyebabkan gigi berlubang atau erosi. Lebihan gula dan kekurangan kalsium dan vitamin akan menyebabkan gigi busuk di dalam dan luar.
2. Obesiti
Photo Credit: verywellfamily.com
Kalau terlalu banyak minum air soda tanpa minum air masak atau bersenam, boleh mengundang penyakit obesiti. Bila dah sampai tahap ini, agak susah nak kembali fit sebab berat badan tu akan menyebabkan korang malas nak bergerak, termasuklah bersenam. Janganlah korang sampai tahap ini. Nanti korang susah.
3. Masalah Kulit
Photo Credit: corefitinc.com
Korang tahu tak kalau minum air soda hari-hari, effect dia kat kulit sama macam merokok. Mengambil air soda secara banyak menyebabkan inflamasi pada kulit kita. Ini seterusnya akan menyebabkan kulit kita menjadi kulit. So kalau korang kejar clear skin, avoid terus air soda!
4. Kekurangan Vitamin
Photo Credit: health.harvard.edu
Air soda mempunyai elemen yang mencuci nutrisi dan vitamin dari tubuh korang 60 minit selepas korang minum. Bayang kalau korang minum air soda setiap hari. Badan korang akan hilang benteng pertahanan yang menjaga korang dari kecederaan dan penyakit.
5. Masalah Jantung Dan Darah
Photo Credit: hindustantimes.com
Air soda meningkatkan kadar kolesterol dalam badan dan seterusnya akan meningkatkan kadar penyakit jantung. Dengan satu tin air soda, korang dah mempunyai risiko hidap penyakit darah tinggi.
So jaga-jaga lah. Bukan nak kata tak boleh minum langsung tapi harus berpada-pada. Kita cuma nak avoid ada penyakit. Semoga korang semua sihat selalu!


Ingatkan Aiskrim, Rupanya Apam! Ini Cara Mudah Buat Apam Cornetto Menarik & Menyelerakan

Nama apam ini diberi nama apam cornetto adalah disebabkan bentuk apam yang menyerupai aiskrim cornetto. Apam ini berwarna-warni, kalau tengok dari bentuknya orang mesti tidak percaya itu adalah apam kerana ia sangat cantik dan menarik perhatian.
Apa yang menarik tentang apam cornetto ini adalah bahagian atas apam tersebut disaluti coklat dan berbentuk kon. Jom cuba resepi apam cornetto yang gebu ini, mesti anak suka.
Bahan-bahan

3 cawan tepung gandum diayak
4 biji telur
1 cawan gula kastor
200 ml air aiskrim soda
1sudu makan ovalet
1 sudu teh esen rose
Pewarna
Coklat masakan
Kekacang / coklat cip

CARA PENYEDIAAN

Pukul telur, ovalet dan gula sehingga putih kembang, gebu dan ringan. Anggaran dalam 5-7 minit.
Masukkan air aiskrim soda separuh dahulu. Putar high speed, masukkan separuh tepung gandum, aiskrim soda dan hbiskan tepung. Putar skejap, berhenti dan masukkan esen rose. Putar sekejap dan berhenti
Bahagikan adunan kepada 3 bahagian di dalam mangkuk yang  berasingan. Letakkan pewarna dan perasa yang anda suka. Gaul sehingga adunan, pewarna dan perasa digaul sebati.
Susun kon dalam kukusan. Letakkan dalam lubang kukus. Jangan tutup semua lubang, pastikan ada lubang untuk wap panas mengalir ke atas.

     5. Adunan tersebut tuang selapis demi selapis mengikut warna berselang seli.
        Untuk lebih mudah masukkan adunan di dalam piping bag, kemudian paipkan selapis-selapis berselang seli.
    6. Pastikan tutup kukusan di balut dengan kain supaya wap air tidak menitis atas apam.

    7. Kemudian kukus dengan api sederhana selama 15-20 minit atau sehingga apam masak. Selepas masak, sejukkan apam seketika.

    8.Cairkan coklat, tuang di atas apam tadi. Tabur kekacang atau coklat cip.

    9. Masuk ke dalam peti ais untuk beku kan coklat. Apam ini sedap di makan sejuk-sejuk semasam baru keluar
         daripada peti ais.

Sumber: Nora Syikin Azmi


“Ingatkan Taugeh” – Loya Tekak Terjumpa Ulat ‘Berenang’ Dalam Kuah Laksa

Pernah tak korang terjumpa ulat dalam makanan korang? Euww~
Walaupun bukan selalu, min pasti pernah sekali seumur hidup ni korang akan berdepan situasi yang mana korang terjumpa bendasing dalam makanan macam contoh dawai kokot, rambut dan lain-lain.
Begitulah kisah yang ‘kurang enak’ berlaku kepada seorang wanita yang menemukan seekor ulat hidup dalam kuah laksa yang dibeli dari sebuah ‘outlet’ laksa yang terkenal di Kajang, Selangor.
Baca juga: Bisnes Pernah Jatuh Kerana Berita Palsu, Sos Aminah Hassan Kembali Bangun Semula
Menerusi perkongsian pengadu di TikTok, dia yang dikenali sebagai Lya Dhanea tersebut sedang menikmati makanan kegemarannya itu sebelum mendapati haiwan tersebut ‘berenang’ dalam kuah laksa berkenaan.

 @lyadhanea
Dulu D’laksa ni quality tiptop, now hancurrr ❎ used to be my fav but no more..tu taugeh ke apoo?
 ♬ Kecewa Dalam Setia – Vita Alvia

Tanpa berfikir panjang, dia yang loya dengan kejadian tersebut terus membuang laksa itu serta satu lagi hidangan lain yang turut dibeli dari kedai yang sama.
Menurut Dhanea, dia turut membuat aduan kepada pihak berkenaan mengenai kejadian tersebut namun tidak menerima sebarang respon daripada kedai makan yang popular dengan hidangan laksa tersebut.

Tambahnya lagi, tujuan beliau membuat aduan adalah bagi mendapatkan penjelasan lanjut selain meminta pihak pengurusan melakukan siasatan keatas kedai yang dimaksudkan selain ingin mereka meningkatkan kualiti serta kebersihan.
Selain itu, menurut pengadu, dia berkongsi video berkenaan untuk tujuan kesedaran kepada orang ramai kerana ianya melibatkan kesihatan dan makanan.
Dalam masa yang sama, ada juga beberapa individu yang lain di ruangan komen turut berkongsi pengalaman yang sama dan kurang baik berkenaan kedai yang sama.

Sumber: Mstar, TikTok @lyadhanea


Ingin Kekal Sihat? Amalkan Memakan Timun Untuk Kekuatan Tubuh Badan

 PENULIS
myResipi

 KATEGORI
Artikel

 POSTED ON
2020-08-28 02:38:28

Timun biasanya boleh dimakan mentah-mentah atau dijadikan sebagai ulam untuk menyeimbangkan makanan. Rasanya yang segar ketika dimakan sememangnya boleh menaikkan lagi selera makan kita. Tahukah anda? Sebenarnya, timun mempunyai banyak lagi kelebihan selain daripada menjadi makanan yang melengkapi sesuatu hidangan. Antaranya adalah dengan memberi kesan baik dari segi kesihatan tubuh badan kita. Oleh itu, ikuti perkongsian daripada Julie Roshana tentang kebaikan timun ini.

Kredit: Donna
KHASIAT SAYUR TIMUN

Merendahkan Gula Dalam Darah

Kredit: Baituljannah
 Timun secara alaminya sangat membantu mencegah penyakit diabetes atau kencing manis. Ianya juga sekaligus dapat membolehkan para pesakit diabetes mengawal kadar gula mereka. Timun mengandungi cucurbitacin mampu menyekat glukos dalam darah dari naik terlalu tinggi dengan bertindak mengawal pelepasan insulin. Tambahan lagi, timun juga mengandungi yang dan metabolism glikogen hepatik, iaitu sejenis dalam pemprosesan gula dalam darah.

Menurunkan Berat Badan

Kredit: Profhariz.com

Berita baik buat sesiapa yang sedang berusaha untuk menurunkan berat badan, timun adalah solusi yang baik anda perlu pilih. Ini kerana timun mengandungi kuantiti air yang banyak dan juga kalori yang rendah. Kedua-dua ini sangat penting bagi merek yang sedang dalam proses menurunkan berat badan. Amalkan memakan timun beserta kulitnya kerana ia mengandungi serat yang boleh mengenyangkan parut. Ambil sekurang-kurangnya 30 gram serat setiap hari dan lama kelamaan anda sudah boleh menggantikan nasi kepada timun ini.

Mengekalkan Hidrasi

Kredit: lonox
 Timun mengandungi air yang tinggi iaitu sebanyak 90 peratus. Ini dapat memanfaat kita sebaik mungkin jika kita sering memakan timun kerana khasiat timun akan membantu tubuh badan kita kekal terhidrat. Bagi yang kurang tahu, hidrasi ini sangat penting untuk tubuh badan manusia. Ianya dapat membantu pergerakan usus lebih baik dan mencegah sembelit daripada berlaku kepada seseorang. Selain itu, dengan mendapatkan hidrasi yang cukup, seseorang dapat mengelakkan diri dari terkena batu karang.

Mengurangkan Risiko Kanser

Kredit: Message Magazine
 Selain menajdi pelengkap hidangan makanan, timun juga dikatakan mempunyai khasiat yang mampu mengurangkan risiko kanser kepada seseorang. Terdapat tiga elemen yang terkandung dalam sayur timun ini iaitu secoisolariciresinol, lariciresinol dan pinoresinol. Ketiga-tiga elemen ini sangat membantu dalam mengurangkan risiko beberapa jenis kanser seperti ovari, kanser payudara dan kanser prostat. Tambahan lagi, timun juga mengandungi antioksidan yang berfungsi menghalang oksidasi daripada menghasilkan radikal bebas. Jika radikal bebas terkumpul di dalam badan risiko untuk terkena penyakit kronik akan meningkat. Jadi, dengan adanya antioksidan, ia dapat menjauhkan seseorang daripada  risiko kanser.

 Mengatasi Sakit Migrain

Kredit: Keluarga
 Bagi yang sering mengalami pening kepala yang teruk atau migrain, anda boleh mula mengamalkan pemakanan timun ini kerana ianya sangat membantu. Timun menganduni vitamin B, gula dan ektrolit yang bertindak menambahkan  nutrisi dalam badan kita sekaligus mengurangkan rasa sakit kepala mahupun mabuk. Dengan mengamalkan pemakanan timun, migrain mungkin akan lebih terkawal dan anda boleh menjalani aktiviti harian dengan selesa. Caranya adalah dengan membiasakan memakan hirisan timun sebelum tidur supaya dapat mengelakkan pening kepala di pagi hari.

Konklusinya, timun sememangnya sangat berguna dari bermacam-macam aspek. Banyak lagi manfaat sayur timun yang kita tidak ketahui. Oleh itu, jom sama-sama menjaga kesihatan diri dengan mengamalkan timun sebagai makanan kesihatan kita! Semoga bermanfaat untuk semua!


Ingin Tahu Kualiti Telur Ayam Dalam Simpanan Korang Masih Elok Ataupun Tidak? Jom Ikuti Tips Ini

PENULISMyResipi
KATEGORIArtikel
POSTED ON2020-11-25
Pernah tak korang membeli sepapan telur, tetapi terlupa untuk menggunakannya? Bukan itu sahaja, kadangkala kita tak mampu nak habiskan kesemua 30 biji telur tu dalam tempoh yang singkat. Tapi bila tiba masa untuk digunakan, mulalah rasa was-was sama ada ianya masih elok atau tidak. Jangan risau. Hari ini kami ingin kongsikan tips bagaimana untuk memastikan telur di dalam simpanan masih selamat untuk dimakan atau sudah tiba masanya untuk korang membuang telur berkenaan. Kaedah yang mudah dan selalu diguna pakai adalah dengan menenggelamkan telur di dalam sebuah bekas yang mengandungi air. Ini merupakan cara paling mudah untuk mengetahui kualiti telur. Jom kita ikuti perkongsian daripada Aneka Resepi Pilihan di kumpulan Masak Cincai Cincai Je di Facebook.

Kredit: Aneka Resepi PilihanRendamkan telur ke dalam air seperti dalam gambar di dalam gambar.

Telur terbaring di dasar bekas bererti telur itu berat dan masih baru.

Telur sedikit miring di dasar bekas bererti telur sudah 1 minggu.

Telur berdiri di dasar bekas bererti telur sudah 1 minggu.

Telur terapung bereti telur sudah lama dan berkemungkinan busuk.


Inginkan Hidangan Minum Petang Yang Istimewa? Jom Cuba Resepi Enoki Poket Crispy, Memang Padu!

 PENULIS
myResipi

 KATEGORI
Artikel

 POSTED ON
2020-12-14 07:19:35

Memang tak dapat dinafikan, para ibu di luar sana pasti dah buntu nak sediakan hidangan minum petang untuk seisi keluarga kan? Yelah, kalau asyik sediakan menu yang sama je kadang-kadang bosan juga. Untuk sedikit kelainan, apa kata korang cuba resepi Enoki Poket Crispy yang dikongsikan oleh Julia Aleen Aireish di Facebook. Confirm anak-anak suka!

Kredit: Julia Aleen Aireish

Bahan-bahan:

2 paket cendawan enoki
6 keping kulit popia
1 cawan tepung bestari spicy
3 sudu makan tepung gandum bancuh dengan air sebagai gam
1/3 cawan tepung bestari bancuh dengan air

Kredit: Julia Aleen Aireish

Cara-cara:
1. Potong bahagian pangkal akar cendawan, pisahkan cendawan yang bergumpal, basuh bersih dan ketepikan.
2. Kulit popia potong 4 bahagian.
3. Ambil 1 bahagian kulit popia, letak sedikit enoki, lipat seperti poket, guna tepung gam untuk lekatkan kulit popia, buat sampai habis.
4. Ambil 1 poket enoki, celup pada bancuhan tepung bestari, kemudian golekkan pula ke dalam tepung bestari, buat sampai habis.
5. Panaskan minyak yang banyak, goreng hingga garing guna api perlahan.
6. Sedia dihidang bersama dengan cili sos ikut citarasa.

Kredit: Julia Aleen Aireish

Selamat Mencuba
Kredit: Julia Aleen Aireish


Ini 19 Khasiat Bunga Telang Yang Ramai Tak Tahu, Elok Untuk Kecantikan & Kesihatan

PENULISMyResipi
KATEGORIArtikel
POSTED ON2020-11-25
Bunga telang memang sudah dikenali ramai di dalam penyediaan makanan dan kuih-muih. Ianya lebih popular di Pantai Timur. Kaum Cina juga banyak menggunakan bunga telang dalam makanan terutamanya dalam penyediaan manisan dan kuih-muih.
Selain digunakan untuk makanan, bunga telang ni juga banyak khasiatnya yang ramai antara kita tidak tahu. Jadi mari kita kenali khasiat bunga telang yang dikongsikan oleh Marshita Hj Md Zukhi di Facebook.

Kredit: Marshita Hj Md Zukhi
 Penjagaan dalaman wanita.

Resepi teh bunga telang :-
Bahan-Bahan:

Segenggam Bunga Telang
Segelas Air Panas
Gula secukup rasa
1/2 biji limau nipis

Cara Membuat:

Masukkan segenggam bunga telang didalam gelas.
Kemudian, masukkan air panas dan rendam bunga telang tersebut selama 5 minit.
Setelah air bertukar warna biru pekat, tapiskan bunga telang tersebut.
Akhir sekali, masukkan setengah biji limau nipis dan gula secukup rasa. Air teh ini akan bertukar warna ungu yang cantik dan rasa sangat menyegarkan.

 Mengecutkan jerawat

Ambil daun pokok bunga telang, hancurkan dan ditampal pada jerawat. Biarkan selama 30 minit. Bersihkan.

 Melebat dan menghitamkan rambut

Kacang telang dipercayai amat berkhasiat untuk melebat dan menghitamkan rambut. Tumbuhan ini juga dipercayai mampu mengilatkan rambut dan juga dapat menyuburkan kulit kepala. Caranya, ramas bunga telang didalam segayung air, cuci rambut seperti syampu dengan air ramasan tadi.

 Sebagai detox

Teh herba bunga telang juga membantu anda detox untuk menguruskan badan. Minum air bunga telang setiap pagi untuk detox.

 Mengurangkan sakit kepala

Selain melebat dan menhitamkan rambut, daun dan bunga kacang telang juga dikatakan mampu mengurangkan sakit kepala. Caranya adalah dengan mengambil daun atau bunga telang, masukkan dalam kain hingga membentuk bantal dan digunakan sebagai pelapik kepada sewaktu tidur.
6.  Mencuci Darah
Darah kotor merupakan salah satu penyebab yang boleh mengakibatkan penyakit kulit seperti bisul. Rebusan Air bunga telang sangat baik untuk diamalkan kerana ia mampu mencuci darah.

 Mengatasi cirit-birit

Air rebusan bunga telang boleh merawat cirit-birit.

 Mengatasi sembelit

Biji kacang telang yang dihancurkan dan dijadikan serbuk digunakan sebagai julap untuk mengatasi masalah sembelit. Minum air serbuk biji kacang telang apabila anda sembelit.

 Membuka selera makan

Jika anda mempunyai masalah kurang selera makan, jadikan bunga telang sebagai ulam untuk makan bersama nasi. Ia akan membuka selera makan anda.

 Merawat ulser mulut

Jika anda mengalami ulser mulut, rendam bunga dan kacang telang  air panas. Minum seperti teh untuk mengurangkan sakit akibat ulser mulut.

 Insomnia

Air rendaman bunga telang juga dikatakan mampu merawat insomnia.

 Mengubati bisul

Daun pokok bunga telang yang dihancurkan boleh ditampal pada bisul untuk mengubatinya.

 Mengubati sakit mata

Bunga dan daun kacang telang yang direndam di dalam air bersih boleh digunakan untuk mencuci mata yang dijangkiti sakit mata atau keradangan. Caranya dengan merendam bunga telang  dalam 1 gelas air kemudian gunakan air rendaman tersebut untuk mencuci mata.

 Merangsang memori dan kebijaksanaan

Di India, kacang telang dikenali dengan nama Shankupushpam telah digunakan secara meluas sebagai tonik otak dan ia dipercayai dapat merangsang memori dan kebijaksanaan.

 Mengurangkan gejala asma

Akar bunga telang yang direbus dan dijadikan sebagai teh boleh mengurangkan gejala asma.

 Mengubati batuk

Akar bunga telang dapat ubati batuk.

 Mengubati bronkitis

Rebus 30-60 gram akar bunga telang dengan 4 gelas air sampai tinggal separuh. Minum 1 gelas 2 kali waktu pagi dan malam.

 Mengubati sakit telinga

Jika anda mengalami sakit telinga, bunga telang boleh membantu. Caranya ambil daun telang, ramas dalam air dan campur garam. Kemudian sapu pada telinga yang sakit.

 Mengatasi stress

Kandungannya yang bersifat anti depresan yang ada di dalam bunga ini mampu memberikan ketenangan dan rasa damai yang mampu mengatasi stress.

Kredit: Marshita Hj Md Zukhi


Ini 5 Fakta Menarik Tentang Sepinggan Nasi Kandar Yang Mungkin Korang Tidak Tahu

PENULISMyResipi
KATEGORIArtikel
POSTED ON2020-11-25
Sebut sahaja nasi kandar pasti ramai terbayang keenakan makanan yang cukup popular di Malaysia ini. Mana tidaknya, nasi yang dicampur bersama pelbagai jenis kuah kari kemudian dapat pula ayam goreng yang rangup dan panas fuh memang terangkat. Kebiasaannya ia disajikan dengan pelbagai jenis lauk dan hidangan sampingan. Walaupun nampak kurang sihat tetapi ada fakta menarik tentang nasi kandar yang mungkin anda tidak tahu. Jadi mari kita kenali dengan lebih lanjut tentang fakta nasi kandar yang dikongsikan oleh Penang Kini di Facebook.

Kredit: Penang Kini
Nasi kandar lebih bagus daripada nasi putih yang dimasak di rumah sebab nasi kandar tiada kanji. Masa nasi dimasak, kanji dibuang jadi kandungan gula sangat kurang dalam nasi kandar berbanding nasi yang biasa dimasak di rumah.

Gulai nasi kandar biasanya ceroi dan kurang berminyak. Malah yang lebih penting, gulai nasi kandar tak guna santan. Kalau gulai yang dimasak di rumah, kebanyakkan kita guna santan dan berminyak. Maka kebaikan gulai nasi kandar ialah kurang kolestrol berbanding gulai yang dimasak di rumah.

Kandungan rempah yang lebih di dalam gulai nasi kandar membantu melancarkan darah, antioksidan, membakar lemak dan menstabilkan kandungan gula dalam darah.

Biasanya sayur paling terkenal dalam nasi kandar adalah bendi. Bendi mampu mengekalkan keremajaan (antioksidan), baik untuk kulit, mempunyai vitamin C, baik untuk otot dan otak, serta mengurangkan kolestrol dalam badan. Malah ikut petua orang tua-tua, bendi dapat membantu memudahkan proses kelahiran bagi perempuan yang bersalin secara normal.

Nasi kandar tidak seperti makanan Thai yang kaya dengan kandungan monosodium glutamat
(msg atau bahasa mudahnya ajinomoto) atau masakan Melayu yang kaya dengan santan dan minyak. Jadi nasi kandar tidak memberikan kesan buruk serta memudaratkan tubuh badan kita berbanding masakan Thai atau masakan Melayu

Kredit: Penang Kini

Kredit: Penang Kini

Kredit: Penang Kini


Ini 5 Petua Dapur Yang Mungkin Anda Tidak Tahu

PENULISMyResipi
KATEGORIArtikel
POSTED ON2020-11-25
Dalam bidang masakan ada banyak petua atau tips di dapur yang boleh dicuba. Petua ini bertujuan untuk memudahkan kerja-kerja memasak dan penyediaan makanan agar anda rasa tidak berasa susah, cepat siap serta mengelakkan dari pembaziran. Jadi mari kita cuba petua yang dikongsikan oleh Arie Lazim di Facebook.
Senduk Kayu Elak Santan Pecah Minyak
Bagi anda yang suka menggunakan santan dalam masakan pasti pernah mengalami pengalaman dimana santan yang anda masak pecah minyak dah berketul di permukaan masakan anda. Ini sekaligus memberikan kesan kepada masakan yang akan kelihatan tidak menarik. Percaya atau tidak, dengan meletakkan senduk kayu di dalam periuk dalam keadaan api yang perlahan, ini dapat mengelakkan daripada santan anda pecah minyak.

Kredit: ShopeeNasi Mengekalkan Kelembutan Cekodok

Ramai yang tidak tahu bahawa dengan meletakkan segengam nasi didalam bancuhan tepung dapat membantu melembutkan cekodok anda. Caranya mudah! Ambil segenggam nasi yang sudah dimasak, kisarkan nasi tersebut dengan sedikit air dan campurkan dengan tepung bancuhan cekodok anda dan goreng seperti biasa. Ini dapat mengelakkan cekodok anda menjadi liat dan dapat mengekalkan kelembutan cekodok walaupun sudah lama digoreng.

Kredit: Maskulin.comGula Mengekalkan Warna Hijau Sayur

Sayur yang dimasak terlalu lama akan menjadi layu dan akan berubah warna seakan gelap. Ini akan menjejaskan rupa persembahan masakan sayur anda sekiranya anda ingin menyajikan kepada orang luar atau anda di dalam pertandingan memasak. Jadi untuk mengekalkan warna hijau sayur, laman rasa mencadangkan anda memasukkan sedikit gula di dalam setiap masakan hijau seperti sawi, bayam, kailan dan sebagainya.

Kredit: Portal MyHealthAsam Gelugor Elak Gatal Batang Sayur Keladi

Batang sayur keladi mempunyai peminatnya sendiri. Ada yang mencampurkannya bersama ikan untuk dijadikan asam pedas, ada yang memasak asam sayur keladi dan ada yang menjadikan batang sayur keladi sebahagian daripada masakan dalam masakan gulai udang mereka. Yang pasti sayur keladi tidaklah asing lagi dalam kalangan kita.
Sekiranya batang sayur keladi ini tidak diproses dengan sebetulnya, ia akan menyebabkan kegatalan lidah pada si pemakan. Untuk mengelak daripada lidah menjadi gatal, masukkan batang keladi yang dicuci bersih kedalam air panas yang berisi beberapa keping asam gelugor dan toskan airnya setelah beberapa minit.

Kredit: Health Benefits TimesCuka Membantu Mengempukkan Daging

Antara perkara yang dirisaukan tukang masak adalah memasak daging sehingga empuk. Bukan sahaja mengambil masa yang lama, kadangkala daging yang direbus ini akan menjadi lebih liat sehingga sukar untuk dimakan.
Jadi untuk memudahkan daging menjadi empuk dalam masa singkat, halaman rasa mencadangkan menggunakan cuka masakan yang dimasukkan sedikit kedalam periuk yang merebus daging. Ini membolehkan daging yang direbus menjadi empuk dalam masa yang singkat.

Kredit: Daily Groceries and Meals